title: Christine Baranski

text: Christine Jane Baranski (s. 2. toukokuuta 1952) on yhdysvaltalainen näyttelijä. Hän voitti Emmy-palkinnon roolistaan tilannekomediasarjassa "Cybill". Lisäksi hän on saanut kaksi Tony-palkintoa ja kaksi Golden Globe -ehdokkuutta. Hän näytteli draamasarjassa "Good Wife" vuosina 2009–2016.


title: Christine Baranski

text: Baranski on esiintynyt muun muassa elokuvissa "Lainahöyhenissä" (1996), "The Grinch" (2000), "Chicago" (2002), "Mamma Mia!" (2008) ja "" (2018).


title: Läpällinen matkapuhelin

text: Läpällinen matkapuhelin (englanniksi flip ) kuului Motorolan varhaisiin malleihin 1990-luvun alkupuolella. Motorola MicroTAC-malleissa oli kiinteä runko, mutta mikrofoniosa oli saranoitu siten, että se kääntyi näppäimistöosan suojaksi. Läpän saattoi avata näppäimistön päältä yhdellä kädellä, joten puhelimen käyttö ei merkittävästi ollut hankalampaa kuin patukan tyyppisen matkapuhelimenkaan. Patukan muotoisesta matkapuhelimesta tuli yleisin matkapuhelintyyppi.


title: Aukikiertyvä matkapuhelin

text: Aukikiertyvä matkapuhelin (englanniksi Swivel ) on kansion muotoisen matkapuhelimen ohella toinen taittuvarunkoinen matkapuhelinmalli. Se kuitenkin taittuu saranalla vaakatasossa linkkuveistä muistuttaen eikä taittuen keskelä kansion muotoisen matkapuhelimen tapaan. Swivel on tarkoittanut alun perin pienikaliiperista Kuninkaallisen laivaston sota-aluksen tykkiä, jonka ampumasektoria on kyetty kääntämään.


title: Kazimierz Przybyś

text: Kazimierz Przybyś (s. 11. heinäkuuta 1960, Radom) on puolalainen entinen jalkapalloilija, pelipaikaltaan puolustaja.


title: Kazimierz Przybyś

text: Uransa aikana Przybyś pelasi Broń Radomissa, Śląsk Wrocławissa ja Widzew Łódźissa. Maajoukkueessa hän pelasi 15 ottelua ja ehti edustaa Puolaa yksissä arvokisoissa, MM-kisoissa 1986.


title: Dan Nelson

text: Dan Nelson (s. 21. kesäkuuta 1976) on yhdysvaltalainen laulaja.


title: Dan Nelson

text: Hän oli yhdysvaltalaisen Anthrax-yhtyeen laulaja vuosina 2007–2009. Hän korvasi Reunion-kiertueen jälkeen yhtyeestä poistuneen Joey Belladonnan vuonna 2007. Hänen ensimmäinen live-esiintymisensä Anthraxin riveissä tapahtui 28. toukokuuta 2008 Chicagossa. Nelson erotettiin yhtyeestä heinäkuussa 2009.


title: Turvallisuusdemonstraatio lennolla

text: Turvallisuusdemonstraatio lennolla (tai yksinkertaisesti turvallisuusvideo) on yksityiskohtainen selostus lentokoneen turvallisuusominaisuuksista. Se esitetään yleensä ennen lentoonlähtöä.


title: Turvallisuusdemonstraatio lennolla

text: Nykyään viihdejärjestelmien yleistyttyä turvallisuusdemonstraatio esitetään näyttöruuduilla. Jos koneessa ei ole sellaisia, matkustamohenkilökunta esittää demonstraation matkustamossa: yksi matkustamohenkilökunnan jäsen kuuluttaa asiat, ja loput seisovat keskellä käytävää näyttämässä ne. Joillakin yhtiöillä lentoemäntä tai stuertti on esittämässä demonstraation käytävällä videon aikana. Videot kestävät kahdesta kuuteen minuuttiin ja ne esitetään useimmiten paikallisella kielellä, tekstityksillä ja toisinaan myös viittomakielellä.


title: Turvallisuusdemonstraatio lennolla

text: ICAO vaatii turvallisuusdemonstraatiot jokaisella liikennelennolla näytettäviksi.


title: Turvallisuusdemonstraatio lennolla

text: Turvallisuusdemonstraatio esittää tavallisesti nämä asiat vaihtelevassa järjestyksessä:Jos oikea hätätilanne sattuu, matkustamohenkilökunta kuuluttaa tarvittavat ohjeet.


title: Tadeusz Dolny

text: Tadeusz Benedykt Dolny (s. 7. toukokuuta 1958, Sobótka) on puolalainen entinen jalkapalloilija, pelipaikaltaan puolustaja.


title: Tadeusz Dolny

text: Seuratasolla Dolny edusti muun muassa Górnik Zabrzea. Hän pelasi 7 maaottelua Puolan paidassa, muttei tehnyt otteluissa yhtäkään maalia. Dolny oli maajoukkueen mukana yksissä arvokisoissa, MM-kisoissa 1982.


title: Cybill Shepherd

text: Cybill Lynne Shepherd (s. 18. helmikuuta 1950 Memphis, Tennessee, Yhdysvallat) on yhdysvaltalainen näyttelijä. Hän on voittanut Golden Globe -palkinnon kolme kertaa.


title: Cybill Shepherd

text: Tennesseen Memphisissä syntynyt Shepherd voitti teini-iässään missikisan ja työskenteli mallina. Vuonna 1971 hän sai ensimmäisen elokuvaroolinsa Peter Bogdanovichin "Viimeisessä elokuvassa". Tämän jälkeen hän näytteli muun muassa elokuvissa "Sydäntenmurskaaja" ja "Taksikuski".


title: Cybill Shepherd

text: Shepherd esitti Maddie Hayesiä televisiosarjassa "Konnankoukkuja kahdelle" vuosina 1985–1989. Vuosina 1995–1998 hän esiintyi pääosassa komediasarjassa "Cybill". Hänen roolihenkilönsä näyttelijä Cybill Sheridan perustui osittain Shepherdiin itseensä.


title: Cybill Shepherd

text: Shepherd esiintyi sarjassa "L-koodi" vuosina 2007–2009. Hänen tyttärensä näyttelijä Clementine Ford esitti sarjassa Shepherdin roolihahmon Phyllis Krollin tytärtä Mollya.


title: Cybill Shepherd

text: Shepherd on voittanut Golden Globe -palkinnon kolme kertaa, vuosina 1986, 1987 ja 1996, ja ollut ehdolla Primetime Emmy- palkinnon voittajaksi. Hänellä on tähti Hollywood Walk of Famella.


title: Cybill Shepherd

text: Shepherd julkaisi omaelämäkerran "Cybill Disobedience: How I Survived Beauty Pageants, Elvis, Sex, Bruce Willis, Lies, Marriage, Motherhood, Hollywood, and the Irrepressible Urge to Say What I Think" vuonna 2000. Hän kirjoitti kirjan yhdessä Aimee Lee Ballin kanssa.


title: Cybill Shepherd

text: Shepherd on ollut kahdesti naimisissa. Vuonna 1978 hänet vihittiin liikemies David Fordin kanssa. Heidän tyttärensä Clementine syntyi seuraavana vuonna. Pariskunta erosi vuonna 1982.


title: Cybill Shepherd

text: Vuonna 1987 Shepherd meni naimisiin Bruce Oppenheimin kanssa. Pariskunta sai kaksoset, Cyrus Zachariah ja Molly Ariel Shepherd-Oppenheimin. Shepherd ja Oppenheim kuitenkin erosivat vuonna 1990.


title: Cybill Shepherd

text: Shepherd on kertonut omaelämäkerrassaan seurustelleensa myös mm. Jack Nicholsonin, Peter Bogdanovichin ja Elvis Presleyn kanssa. Hän on viitannut julkisuudessa tuntevansa viehätystä myös naisia kohtaan, vaikka ei olekaan suoraan tunnustautunut biseksuaaliksi.


title: Cybill Shepherd

text: Shepherd sai onnistunutta hoitoa vuonna 2002 selässä havaittuun melanoomaan.


title: Nuorten lääkärien yhdistys

text: Nuorten Lääkärien Yhdistys (NLY) on suomalainen lääkärijärjestö. Yhdistyksen tarkoituksena on edistää lääkärien ammatillista kehitystä, valvoa heidän ammattiinsa liittyviä etuja sekä ilmaista mielipiteensä maan terveydenhuollolle ja lääkärikunnalle tärkeissä kysymyksissä.


title: Nuorten lääkärien yhdistys

text: Yhdistyksen jäsenmäärä on kasvanut alkuaikojen muutamasta sadasta yli 13 000 jäseneen. NLY:n jäseniksi kutsutaan kaikki kolmannen vuosikurssin lääketieteen kandidaatit, ja jäsenyyttä voivat hakea kaikki, joilla on oikeus harjoittaa lääkärintointa Suomessa.


title: Nuorten lääkärien yhdistys

text: NLY perustettiin vuonna 1928 nimellä Suomen Avustajalääkäriyhdistys, jolloin sen tarkoituksena oli edustaa uransa alkuvaiheessa sairaaloissa assistentteina työskennelleitä avustajalääkäreitä. Tuolloin avustajalääkärit työskentelivät yleisesti ruokapalkalla.


title: Nuorten lääkärien yhdistys

text: Yhdistys vaihtoi nimensä Nuorten Lääkärien Yhdistykseksi vuonna 1941. Toisen maailmansodan jälkeen tapahtunut ammattiyhdistystoiminnan hyväksyttävyyden lisääntyminen ja vahvistuminen heijastui myös NLY:seen. Yhdistyksen jäsenmäärä kasvoi voimakkaasti ja yhdistys perusti tiedotuskanavaksi oman Tiedonantolehden. Myös yhteistyö Lääkäriliiton kanssa lisääntyi. NLY toimi aktiivisesti erityisesti nuorten lääkärien palkka-asioiden parantamiseksi.


title: Nuorten lääkärien yhdistys

text: Yhdistyksen äänitorvena julkisuudessa toimiva Nuori Lääkäri -lehti perustettiin vuonna 1963. Vuosien varrella lehdestä kehittyi kantaa ottava ja keskusteleva julkaisu. 1960-lvulla yhdistys profiloitui erityisesti koulutuspoliittisena vaikuttajana.


title: Nuorten lääkärien yhdistys

text: Seuraava murroskohta yhdistyksen historiassa tapahtui 1970-luvun alussa, jolloin yhdistyksen organisaatiota uudistettiin jäsenkyselyssä saadun palautteen perusteella. Yhdistykselle valittiin ensimmäistä kertaa valtuuskunta ja paikallistason toimintaa vahvistettiin.


title: Nuorten lääkärien yhdistys

text: 1980–90-luvun vaihteeseen tultaessa NLY oli kasvanut lähes 10 000 jäsenen yhdistykseksi. Taustalla vaikuttivat lääketieteellisten tiedekuntien aloituspaikkojen lisääntyminen aiempina vuosina. Nuorten Lääkärien Yhdistyksen vaikutusmahdollisuudet kasvoivat myös Lääkäriliiton sisällä ja paikallisosasto toiminta oli aktiivista etenkin Kuopiossa, Oulussa ja Tampereella.


title: Nuorten lääkärien yhdistys

text: 1990-luvun laman aikaan NLY otti kantaa vanhaan, mutta uudelleen pinnalle noussutta ilmiötä vastaan: nuorille lääkäreille tarjottiin ja teetettiin palkatta työtä. Yhä useammalle paikkakunnalle laajentunut paikallisosastotoiminta vahvisti yhdistyksen perustaa.


title: Nuorten lääkärien yhdistys

text: Vuoden 2001 lääkärilakossa yhdistys pyrki palkankorotusvaatimusten ohella kiinnittämään huomiota julkisen terveydenhuoltojärjestelmän epäkohtiin ja työolosuhteiseen.


title: Nuorten lääkärien yhdistys

text: Kuluvalla vuosituhannella vaikuttamistyön kohteena ovat palkka-asioiden lisäksi olleet peruskoulutuksen aloituspaikkojen määrä, erikoistumiskoulutuksen valintamenettely sekä lääkärien työskentelyolosuhteet.


title: Nuorten lääkärien yhdistys

text: Nuorten Lääkärien Yhdistys järjestää jäsenilleen koulutuksia ja vapaa-ajan tilaisuuksia valtakunnallisesti ja paikallisesti sekä julkaisee Nuori Lääkäri -lehteä. Yhdistys ottaa kantaa erityisesti lääkäreiden koulutuskysymyksiin. Lisäksi olennainen osa edunvalvontaa on palkkaedunvalvonta, joksi NLY:ssä käsitetään pelkän rahan lisäksi myös työsuhdeasiat.


title: Nuorten lääkärien yhdistys

text: NLY järjestää vuosittain NuoriLääkäripäivät, joka on Suomen suurin nuorten lääkärien koulutus- ja kohtaustilaisuus. Päiville kutsutaan kaikki viimeisen kolmen vuoden aikana valmistuneet lääketieteen lisensiaatit.


title: Nuorten lääkärien yhdistys

text: Yhdistyksen toiminnan rungon muodostavat hallitus, vaaleilla kolmen vuoden välein valittava valtuuskunta, valmistelevat valiokunnat sekä paikallisosastot. Yhdistyksellä on aktiivista paikallisosastotoimintaa Helsingissä, Turussa, Tampereella, Kuopiossa, Oulussa, Joensuussa, Jyväskylässä ja Rovaniemellä.


title: Nuorten lääkärien yhdistys

text: Nuorten Lääkärien Yhdistyksellä on toimitilat Mäkelänkadun Lääkäritalossa. Yhdistyksellä kaksi palkattua työntekijää.


title: Stephen Valiquette

text: Stephen ”Steve” Valiquette (20. elokuuta 1977 Etobicoke, Ontario) on kanadalainen entinen jääkiekkomaalivahti, joka pelasi urallaan ammatikseen Pohjois-Amerikassa, Venäjällä ja Italiassa. NHL:ssä hän pelasi yhteensä 46 ottelua. Valiquette palkittiin AHL:ssä kaudella 2004 Harry ”Hap” Holmes Memorial Awardilla.


title: Stephen Valiquette

text: Los Angeles Kingsin varaama Valiquette ei kuitenkaan pelannut ensimmäisiä NHL-pelejään Kingsissä, vaan juniori- ja farmisarjoja monta vuotta kierreltyään hän pääsi jäälle kuuteen NHL-peliin New York Islandersin paidassa kaudella . Pelit sujuivat hyvin, jopa erinomaisesti, mutta pidempää NHL-pestiä ei herunut, vaan Valiquette pelasi tämänkin kauden pääosin alemmissa sarjoissa.


title: Stephen Valiquette

text: Seuraavan kerran Valiquette pääsi NHL-kaukaloon vasta kaudella . Tuolta kaudelta on hänen ainoa ottelunsa Edmonton Oilersissa. Tuossa ottelussa Valiquette pelasi vain 13 minuuttia, päästäen seitsemästä laukauksesta kaksi maaliin. Loppukaudesta Valiquetten oikeudet siirtyivät New York Rangersille, jossa hän ehti pelata kaksi NHL-peliä ennen kauden päättymistä. Pelituntuma säilyi silti AHL:ssä, jossa hän pelasi kauden aikana 42 peliä.


title: Stephen Valiquette

text: Pelattuaan AHL:ssä ja seuraavan kauden Venäjän liigassa Valiquette palasi kaudeksi takaisin Rangers-organisaatioon. Valiquette jäi jälleen joukkueen kolmosvahdiksi, ja AHL:n bussimatkat tulivat taas tutuiksi. NHL:ssä hän sijaisti Henrik Lundqvistia ja Al Montoyaa kolmen ottelun verran.


title: Stephen Valiquette

text: Kauden alussa Rangers lähetti huippulupaus Montoyan farmiin, koska NHL:ssä Lundqvistin takana nuorukaiselle ei riittäisi tarpeeksi pelejä kehittymiseen. Näin Valiquette sai olla koko kauden ylhäällä, tietenkin pääosin ”avaamassa luukkua” Rangers-aitiossa. Pelejäkin kertyi silti 13, mikä on hänen yhden kauden ennätyksensä. Peliesitykset pysyivät tasaisen hyvinä koko kauden ajan, vaikka pelituntuma ei aina paras mahdollinen ollutkaan. Pudotuspelit Valiquette istui penkillä Rangersin selviytyessä konferenssivälieriin asti, kuten edelliselläkin kaudella. Valiquetten sopimus joukkueen kanssa päättyi tähän kauteen.


title: Stephen Valiquette

text: Kaudella Valiquette pelasi NHL:ssä 15 ottelua ja oli mukana kahdessa pudotuspeliottelussa. Kausi meni vielä Rangersin organisaatiossa, NHL:ssä ja AHL:ssä, mutta kaudeksi 2010–2011 Valiquette siirtyi Venäjän KHL-liigan TsSKA Moskovaan. Sieltä hänen oli tarkoitus siirtyä seuraavaksi kaudeksi AHL:n Bridgeport Sound Tigersiin, mutta pelasikin kauden Italian pääsarjan HC Valpellicessa. Valiquette torjui 15 ottelussa, ja hänen torjuntaprosenttinsa 94,0 oli koko liigan paras. Hän teki kesällä 2012 sopimuksen Allsvenskanin Djurgårdenin kanssa, mutta ilmoitti myöhemmin kesällä lopettavan uransa vammojen takia.


title: Jo joutui armas aika (elokuva)

text: Jo joutui armas aika ("Lust och fägring stor") on ruotsalainen vuonna 1995 valmistunut draamaelokuva. Bo Widerbergin käsikirjoittama ja ohjaama elokuva kertoo opettajasta (Marika Lagercranz) joka aloittaa suhteen 15-vuotiaan oppilaansa kanssa. Elokuva sijoittuu toisen maailmansodan aikaan. Se oli Oscar-ehdokkaana ja sai Hopeisen karhun sekä joukon muita palkintoja.


title: Julia Sawalha

text: Julia Sawalha (s. 9. syyskuuta 1968) on brittiläinen näyttelijä. Hänet tunnetaan muiden muassa televisiosarjoista "Press Gang", "Ylpeys ja ennakkoluulo" ja "Todella upeeta" sekä "Candlefordin postineiti". Hän oli myös yksi ääninäyttelijöistä "Kananlennossa" (2000).


title: Julia Sawalha

text: Lontoossa syntyneellä Sawalhalla on mm. jordanialaista sukutaustaa. Myös isä Nadim ja sisar Nadia ovat näyttelijöitä.


title: Jerzy Gorgoń

text: Jerzy Paweł Gorgoń (s. 18. heinäkuuta 1949 Zabrze) on puolalainen jalkapalloilija ja olympiavoittaja. Gorgońin pelipaikka oli puolustaja. Hän voitti urallaan kaksi olympiamitalia, kultaa Münchenistä 1972 ja hopeaa Montrealista 1976. Gorgoń edusti puolaa myös kaksissa MM-kisoissa, vuosina 1974 ja 1978. Hän pelasi Puolan maajoukkueessa kaikkiaan 55 ottelua ja teki niissä kuusi maalia vuosina 1970–1978.


title: Nadim Sawalha

text: Nadim Sawalha (; s. 1935) on jordanialaissyntyinen, Britanniassa uransa luonut näyttelijä. Hänellä on ollut useita televisio- ja elokuvarooleja; viimeksi mainittuja muiden muassa James Bond -elokuvissa "007 rakastettuni" (1977) ja "007 vaaran vyöhykkeellä" (1987).


title: Nadim Sawalha

text: Sawalhan tyttäret Julia ja Nadia ovat kumpainenkin seuranneet isänsä jalanjälkiä näyttelijöinä.


title: Nadia Sawalha

text: Nadia Sawalha (s. 18. marraskuuta 1964) on brittiläinen näyttelijä. Hän on Nadim Sawalhan tytär ja Julia Sawalhan sisko.


title: Nadia Sawalha

text: Lontoon Wandsworthissa syntyneellä Sawalhalla on jordanialaista sukutaustaa. Hänellä oli vuosina 1997–1999 Annien rooli televisiosarjassa "EastEnders". Lisäksi hän on esiintynyt muun muassa elokuvassa "Miten niin myöhässä" ("Clockwise", 1986).


title: Polkupyörävaras

text: Polkupyörävaras (, oikeammin ”Polkupyörävarkaat”) on Vittorio De Sican ohjaama italialainen elokuva vuodelta 1948. Se kertoo köyhästä miehestä, joka kuljeksii Rooman kaduilla etsimässä varastettua polkupyöräänsä.


title: Polkupyörävaras

text: Klassikkoelokuva on de Sican mestariteos ja italialaisen neorealismin kestävimpiä teoksia.


title: Polkupyörävaras

text:
Työtön ja köyhä Antonio Ricci (Maggiorani) on onnistunut työpaikan haussa, mutta hän tarvitsee polkupyörän voidakseen hoitaa työn joka vaatii siirtymistä moneen eri paikkaan Roomassa päivän mittaan. Hänellä on pyörä, mutta se on panttilainaamossa. Hänen vaimonsa Maria (Carell) saa sen lunastettua lainattuaan rahaa myötäjäisiään (vuodevaatteita) vastaan. Pyörä varastetaan kuitenkin jo ensimmäisenä työpäivänä. Antonio näkee varkauden ja lähtee etsimään varasta ja pyöräänsä yhdessä pienen poikansa Brunon (Staiola) kanssa. Kun koko päivän kestänyt pyörän etsiminen ei tuota tulosta, epätoivoinen Antonio lopulta yrittää itse varastaa toisen polkupyörän, mutta jää kiinni itse teossa.
Elokuva sai parhaan vieraskielisen elokuvan Oscar -erikoispalkinnon ennen varsinaisen palkintokategorian perustamista. Vittorio de Sican ohjaama elokuva edustaa italialaista neorealismia,


title: Polkupyörävaras

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Polkupyörävaras" oli mukana heistä yhdeksäntoista listalla.


title: Polkupyörävaras

text: Vuonna 2018 BBC:n kansainvälinen asiantuntijaraati äänesti "Polkupyörävarkaan" kaikkien aikojen toiseksi parhaaksi ei-englanninkieliseksi elokuvaksi Kurosawan "Seitsemän samurain" jälkeen.


title: Christopher Morahan

text: Christopher Morahan (9. heinäkuuta 1929 – 7. huhtikuuta 2017) oli brittiläinen teatteri-, televisio- ja elokuvaohjaaja.


title: Christopher Morahan

text: Morahanin elokuvien joukossa on "Miten niin myöhässä" ("Clockwise", 1986). Ohjaaja on monipuolisen uransa aikana lisäksi tehnyt laajaa työtä muun muassa BBC:llä ja Kansallisteatterissa. Hän on voittanut kaksi Baftaa ja Emmy-palkinnon.


title: Christopher Morahan

text: Morahanin puoliso on näyttelijä Anna Carteret, jonka kanssa hänellä on näyttelijätytär Hattie Morahan.


title: Väärentäjä

text: Väärentäjä () on vuonna 2007 valmistunut itävaltalais-saksalainen elokuva, jonka on ohjannut Stefan Ruzowitzky. Elokuva kertoo tositarinan toisen maailmansodan Operaatio Bernhardista, jossa natsit yrittivät horjuttaa liittoutuneiden taloutta syytämällä järjestelmällisesti markkinoille väärennettyjä puntia ja dollareita.


title: Väärentäjä

text: "Väärentäjä" perustuu slovakianjuutalaisen kirjasinsuunnittelija Adolf Burgerin muistelmiin. Burger vangittiin 1942 jäätyään kiinni kirkollisten asiakirjojen väärennöksistä, joiden avulla hän yritti pelastaa juutalaisia pakkosiirrolta. Hän joutui myöhemmin työskentelemään Sachenhausenin rahanväärennösyksikössä.


title: Väärentäjä

text: "Väärentäjä" palkittiin 2007 parhaan vieraskielisen elokuvan Oscar-palkinnolla (Itävallan ehdokas).


title: Väärentäjä

text:
Operaatio Bernhardissa SS-Sturmbannführer Bernhard Krüger perusti Himmlerin käskystä Sachsenhausenin keskitysleirille leirin vangeista koostuvan rahanväärennösyksikön, jota myöhemmin täydennettiin muilta leireiltä tuoduilla vangeilta. Vangit valmistivat lähes täydellisesti väärennettyjä 5, 10, 20, ja 50 punnan seteleitä lähes yhdeksän miljoonaa kappaletta. Leirillä painetun rahan arvo oli yhteensä 134 610 810 puntaa. Operaatio Bernhardin tarkoitus oli horjuttaa Ison-Britannian taloutta kasvattamalla maan inflaatiota. Rahat aiottiin pudottaa lentokoneista Britannian yllä, mutta suunnitelmasta luovuttiin sen epävarmuuden vuoksi. Raha käytettiin sen sijaan strategisten tarvikkeiden hankkimiseen ulkomailta sekä Saksan ulkopuolella toimivien agenttien palkkioihin.
Punnan jälkeen oli tarkoitus edetä dollareihin, mutta rahanväärennösyksikön vankien viivytystoimien johdosta väärien dollareiden tuotanto jäi pieneksi.


title: Väärentäjä

text: Operaatio Bernhardia pidetään tuloksiltaan historian suurimpana rahanväärennysoperaationa.


title: June Whitfield

text: Dame June Rosemary Whitfield DBE (11. marraskuuta 1925 Lontoo – 29. joulukuuta 2018 Lontoo) oli brittiläinen näyttelijä. Hänet tunnetaan ennen kaikkea komediasarjoista, joiden joukossa ovat "Todella upeeta" ja "Vielä virtaa". Hän on esiintynyt myös eräissä "Carry On" -sarjan elokuvissa.


title: June Whitfield

text: Whitfield valmistui Royal Academy of Dramatic Artista.


title: Suomalainen insinöörityöpalkinto

text: Suomalainen insinöörityöpalkinto myönnetään vuosittain tunnustuksena poikkeuksellisista ansioista tekniikan kehittämisen alalla. Palkinto on jaettu vuodesta 1981 alkaen ja siitä on kehittynyt yksi arvostetuimmista tunnustuksista alallaan Suomessa. Palkinnon myöntävät Tekniikan Akateemisten Liitto TEK ja Tekniska Föreningen i Finland (TFiF).


title: Hicham Aboucherouane

text: Hicham Aboucherouane (, s. 2. huhtikuuta 1981 El Aounat, Marokko) on marokkolainen jalkapalloilija. Hän edustaa Qatarin pääsarjassa Al-Ahlia. Pelipaikaltaan Aboucherouane on hyökkääjä.


title: Hicham Aboucherouane

text: Aboucherouane aloitti uransa marokkolaisessa Najm El Aounat junioriseurassa, josta hän siirtyi pelaamaan ammattilaisena Raja Casablancaan kaudeksi 2003–2004 voittaen saman tien ensimmäisen liigamestaruutensa. Kauden jälkeen hän siirtyi hetkeksi saudi-arabialaiseen Al-Nasriin, josta Aboucherouane palasi pian takaisin Raja Casablancaan kesken kauden 2004–2005. Hänen yrityksensä saada uraa parempaan suuntaan epäonnistui, kun lainasopimus ranskalaiseen Lilleen kaudeksi 2005–2006 tuotti vain kaksi maalia 12 ottelussa. Aboucherouane palasi takaisin kotimaahansa, josta hän siirtyi Tunisiaan vuonna 2007 Espéranceen. Poikkeuksellisesti Aboucherouanea peluutettiin useimmiten keskikentällä hyökkäävässä roolissa. Maalinteossa hän onnistui vain kahdesti ensimmäisellä kaudellaan. Samalla kaudella Aboucherouane kuitenkin teki ratkaisevan maalin Espérancelle Tunisian cupin finaali ottelussa ES Sahelia vastaan. Samassa ottelussa hänet valittiin ottelun parhaaksi pelaajaksi. Elokuussa 2008 Espérance ilmoitti myyneensä hyökkääjän Saudi-Arabiaan Al-Ittihadiin.


title: Hicham Aboucherouane

text: Syksyllä 2011 Aboucherouane siirtyi Qatarin pääsarjaan Al-Ahlin riveihin.


title: Hicham Aboucherouane

text: Maajoukkueessa Aboucherouane on pelannut yhteensä 15 ottelua ja tehnyt niissä kolme maalia. Hän oli myös mukana vuoden 2008-Afrikan-mestaruuskilpailussa.


title: Muiden elämä

text:
Muiden elämä ("Das Leben der Anderen") on saksalainen vuonna 2006 ensi-iltansa saanut draamaelokuva, jonka on käsikirjoittanut ja ohjannut Florian Henckel von Donnersmarck. Se kertoo valtiollisen turvallisuusviraston Stasin harjoittamasta tarkkailusta Itä-Saksassa.
Elokuva sai parhaan vieraskielisen elokuvan Oscar-palkinnon vuonna 2007 ja useita muita palkintoja. Vuonna 2016 "Muiden elämä" äänestettiin BBC:n kyselyssä alkaneen vuosisadan 40 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.


title: Muiden elämä

text: Kapteeni Gerd Wiesler on Stasin harmaa riviagentti, joka saa 1980-luvun puolivälissä tehtäväkseen salakuunnella ja varjostaa näytelmäkirjailija Georg Dreymania. Vihje tulee ministeri Hempfiltä, joka tapailee kirjailijan asuinkumppania, näyttelijä Christa-Maria Sielandia. Kun kirjailijan ystävä tappaa itsensä, tämä alkaa salaa työstää länsissaksalaiselle "Der Spiegel" -lehdelle laajaa artikkelia DDR:n vaietuista itsemurhista, Wiesler alkaa katsoa kirjailijan toimintaa sormiensa läpi, jättää kuulohavaintonsa raportoimatta ja pelastaa myös ilmiantajaksi pakotetun Sielandin pulasta. Yhtäkkiä vuonna 1989 koko salailuun ja urkintaan perustuva järjestelmä romahtaa, ja vapaus koittaa. Dreyman jäljittää Stasi-arkistosta tuntemattomaksi jääneen hyväntekijänsä Wieslerin ja kirjoittaa tästä kirjan.


title: Zbigniew Gut

text: Zbigniew Gut (17. huhtikuuta 1949 Wymiarki, Puola – 27. maaliskuuta 2010) oli puolalainen jalkapalloilija ja olympiavoittaja, jonka pelipaikka oli puolustaja. Hän voitti olympiakultansa Münchenistä 1972. Gut pelasi urallaan 11 maaottelua, joissa hän ei kuitenkaan tehnyt yhtäkään maalia. Gut edusti Puolaa yksissä arvokisoissa, MM-kisoissa 1974.


title: Zohra Sehgal

text: Zohra Sehgal (oik. Zohra Begum Mumtaz-Ullah Khan, 27. huhtikuuta 1912 Saharanpur – 10. heinäkuuta 2014 New Delhi) oli intialainen näyttelijä. Hän vaikutti paitsi Bollywoodissa, myös useissa brittiläisissä elokuvissa ja televisiosarjoissa.


title: Zohra Sehgal

text: Sehgal syntyi Saharanpurissa ja sai muslimikasvatuksen. Hän kuitenkin piti itseään agnostikkona. Hän aloitti uransa tanssijana.


title: Zohra Sehgal

text: Sehgal muutti aviomiehensä Kameshwar Sehgalin kuoltua ensin Delhiin ja sitten Lontooseen, johon hän jäi vuosikymmeniksi. Ikääntymisestään huolimatta hän jatkoi uraansa aktiivisena 2000-luvulle saakka.


title: Bernard Genghini

text: Bernard Genghini (s. 18. tammikuuta 1958 Soultz-Haut-Rhin) on ranskalainen jalkapalloilija, joka pelasi keskikenttäpelaajana. Genghini on toiminut peliuransa jälkeen myös valmentajana, mutta on lopettanut tämänkin uran.


title: Bernard Genghini

text: Genghini edusti Ranskaa yhteensä kolmissa arvokisoissa, MM-kisoissa vuosina 1982 ja 1986 sekä Ranskan mestaruuteen päättyneissä EM-kisoissa 1984.


title: Barbaarien invaasio

text: Barbaarien invaasio on kanadalainen elokuva vuodelta 2003. Se on draamakomedia, joka käsittelee päähenkilö Rémyn elämää sen jälkeen, kun häneltä on löydetty syöpä. Rémyn viimeisten päivien aikana hänen luonaan vierailee vanhoja ystäviä ja rakastajia muistelemassa menneitä, ja puhumassa politiikkaa ja filosofiaa.


title: Barbaarien invaasio

text:
"Barbaarien invaasio" on itsenäinen jatko-osa saman ohjaajan elokuvalle "Amerikan imperiumin rappio" vuodelta 1986, ja sijoittuu aikaan 17 vuotta tämän tapahtumien jälkeen.
Se sai parhaan vieraskielisen elokuvan Oscar-palkinnon, ja tukun muita palkintoja.


title: Ulrik Jansson

text: Ulrik Jansson (s. 2. helmikuuta 1968) on ruotsalainen entinen jalkapalloilija.


title: Ulrik Jansson

text: Jansson pelasi seuratasolla muun muassa Helsingborgs IF:ssä, jossa hän voitti Ruotsin mestaruuden vuonna 1999. Maajoukkueessa Jansson pelasi yhdet arvokisat, vuoden 1990 MM-kisat.


title: Zebrasoma

text: Zebrasoma on välskärikalojen suku, jonka monet lajit ovat hyvin suosittuja meriakvaarion kaloja. Kaiken kaikkiaan sukuun kuuluu seitsemän lajia.


title: Zebrasoma

text:
"Zebrasoma"-välskärit ovat vartalonmuodoltaan litteitä kiekkoja, ja kasvavat 15-40 cm pitkiksi. Niiden kuono on ulkoneva ja selkäevä nousee purjeena.
"Zebrasoma"-välskärien pyrstön tyvessä on veitsimäinen uloke, joka voi leikata ihmisellekin naarmuja joihin tarvitaan tikit.


title: Zebrasoma

text: "Zebrasoma"-välskärit nahistelevat jatkuvasti toisten saman suvun välskärien kanssa. Niitä ei yleensä suositella pidettäväksi samassa akvaariossa enempää kuin yhtä kutakin lajia. Jos aikoo hankkia useita yksilöitä, ne pitäisi hankkia kaikki samalla kertaa, koska ne pyrkivät aktiivisesti karkottamaan myöhemmin reviirille tulleen yksilön. Toisaalta ne pitäisi hankkia altaan viimeisinä kaloina, jotta muiden lajien yksilöt ehtivät asettua omille reviireilleen ennen välskärijoukon saapumista.


title: Zebrasoma

text: "Zebrasoma"-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa. Niiden luontaiseen käytökseen kuuluu näykkiä ja nyppiä jatkuvasti jotakin - jos akvaariossa on tarjolla levää, ne eivät niin herkästi kiusaa muita kaloja tai selkärangattomia.


title: Simon Hawke

text: Simon Hawke (s. 30. syyskuuta 1951) on yhdysvaltalainen tieteiskirjailija. Hänen syntymänimensä oli Nicholas Valentin Yermakov, mutta hän alkoi kirjoittaa nimellä Simon Hawke vuonna 1984 ja muutti sen viralliseksi nimekseen myöhemmin. Hawke on kirjoittanut erityisesti sarjoihin kuuluvia romaaneja sekä elokuvien ja televisiosarjojen rinnakkaiskirjoja. Näistä on suomennettu Star Trek – uusi sukupolvi -sarjaan kuuluva "Kunnian hehku" (Blaze of Glory, 1995).


title: Acanthurus

text: Acanthurus on välskärikalojen suku, johon kuuluu nelisenkymmentä lajia. Monet lajit ovat arvostettuja meriakvaarion kaloja, mutta niiden hoitaminen ei ole aina helppoa.


title: Acanthurus

text: "Acanthurus"-välskärit ovat vartalonmuodoltaan litteitä kiekkoja, ja kasvavat 20-80 cm pitkiksi. Niiden kuono on tylpempi kuin "Zebrasoma"-välskärien.


title: Acanthurus

text: Useimmat "Acanthurus"-välskärit ovat kotoisin Indopasifiselta merialueelta, yksi laji Atlantin itäosista ja viisi Karibialta tai muualta Länsi-Atlantilta. Ne elävät tyypillisesti meren matalassa osassa (1-100 m) joko kallioilla tai koralliriutoilla.


title: Acanthurus

text: "Acanthurus"-välskärit valtaavat itselleen reviirin.


title: James Tiptree Jr.

text: James Tiptree Jr. (oikea nimi Alice Bradley Sheldon, 1915 Chicago, Illinois – 1987 McLean, Virginia) oli yhdysvaltalainen tieteiskirjailija. Sheldon tunnetaan novelleistaan, joiden parhaimmisto on koottu kokoelmaan "Her Smoke Rose Up Forever" (1990). Häneltä on suomennettu romaani "Hävittäjä" (1978).


title: James Tiptree Jr.

text: Vuonna 1991 perustettiin hänen nimeään kantava James Tiptree, Jr. -palkinto.


title: Marouane Chamakh

text: Marouane Chamakh (, s. 10. tammikuuta 1984 Tonneins, Lot-et-Garonne, Ranska) on marokkolainen jalkapalloilija. Hän edustaa Englannin mestaruussarjassa pelaavaa Cardiff Citya. Pelipaikaltaan Chamakh on hyökkääjä ja hänet tunnetaan vahvasta pääpelivoimastaan.


title: Marouane Chamakh

text: Chamakh aloitti jalkapalloilun neljävuotiaana Néracin paikallisessa junioriseurassa, josta hän siirtyi 10-vuotiaana FC Marmanden junioreihin. Häntä kutsuttiin tuolloin leikkimielisesti George Weahiksi. Myöhemmin 16-vuotiaana Chamakh siirtyi Bordeauxin junioriseuraan jatkettuaan samalla opiskelujaan koulussa.


title: Marouane Chamakh

text: Kaksi vuotta myöhemmin Chamakh nostettiin Bordeauxin edustusjoukkueeseen kaudeksi 2002–2003, jossa hän pelasi ensimmäisen ottelunsa Ranskan cupissa FC Metzia vastaan 19. tammikuuta 2003. Sittemmin Chamakh pelasi ensimmäisen liigaottelun 8. helmikuuta 2003 Bastia vastaan pelatussa ottelussa. Yhteensä hän pääsi kentälle kymmenen kertaa ja teki yhden maalin.


title: Marouane Chamakh

text: Kaudella 2004–2005 Chamakh pelasi uransa parasta kautta ollen samalla joukkueensa paras maalintekijä kymmenellä maalilla. Hän onnistui muun muassa kauden toisessa ottelussaan tekemään hattutempun Nizzaa vastaan.


title: Marouane Chamakh

text: Seuraavalla kaudella (2005–2006) Chamakh ei yltänyt yhtä suureen maalimäärään, mutta säilyi silti joukkueensa vakiohyökkääjänä. Hän teki Ranskan pääsarjassa seitsemän maalia ja teki muun muassa 25. helmikuuta 2006 pelatussa kotiottelussa FC Metziä vastaan kaksi maalia, sekä sai ottelun lopussa suoran punaisen kortin. Sen sijaan Ranskan cupissa maaleja ei syntynyt ainuttakaan kahdessa ottelussa.


title: Marouane Chamakh

text: Kaudella 2006–2007 Chamakh onnistui maalinteossa heti avausottelussa Toulousea vastaan. Myöhemmin kauden loppupuolella hän teki kaksi maalia Nancya vastaan huhtikuussa 2007. Kauden jälkeen Chamakh solmi vuoden jatkosopimuksen Bordeauxin kanssa, joka pitää hänet seurassa kauteen 2009–2010 asti.


title: Marouane Chamakh

text: Kaudella 2008–2009 hän ilmoitti jättävänsä seuran kauden päätteeksi, joka oli myös Chamakhin uran paras kausi voitettuaan muun muassa ensimmäisen Ranskan-mestaruutensa. Lisäksi hän teki kauden aikana 13 maalia 34 pelaamassaan ottelussa. Chamakh jäi kuitenkin seuraan jäätyään ilman suurempia tarjouksia muilta isommilta seuroilta.


title: Marouane Chamakh

text: Kaudella 2009–2010 Chamakh jatkoi Bordeauxin riveissä, mutta syytti julkisesti kauden alussa joukkueen johtoa ahneeksi pyytäessään hänestä liian isoa siirtokorvausta. Noin puolivuotta myöhemmin Chamakh ilmoitti 6. helmikuuta 2010 uudelleen halustaan siirtyä tulevana kesänä englantilaisseura Arsenaliin. Lopulta 5. maaliskuuta 2010 hänen siirtonsa Arsenaliin seuraavaksi kaudeksi varmistui. Sillä välin Bordeauxin kausi oli menestykseltään vaihteleva. Ranskan pääsarjassa se jäi kauden päätteeksi kuudenneksi, mutta sen sijaan Mestarien liigassa joukkue eteni aina pudotuspeleihin asti. Bordeaux voitti oman alkulohkonsa, jossa taakse jäivät muun muassa Bayern München ja Juventus. Pudotuspeleissä Bordeaux selvisi aina puolivälieriin asti, jossa se hävisi Lyonille. Chamakh onnistui tekemään kauden aikana viisi maalia, jonka määrällä hän sijoittui Mestarien liigan maalipörsissä viidenneksi yhdessä Nicklas Bendtnerin ja Wayne Rooneyn kanssa. Kauden päätteeksi Chamakh palkittiin Ranskan pääsarjan parhaana afrikkalaispelaajana.


title: Marouane Chamakh

text: 21. toukokuuta 2010 Chamakh siirtyi Arsenaliin ilmaisella siirrolla ja lopullinen siirto tapahtui 1. heinäkuuta 2010. Chamakh allekirjoitti neljän vuoden sopimuksen ja tienaa 300 000 euroa kuukaudessa. Hän pelasi ensimmäisen Valioliigaottelunsa 15. elokuuta 2010 Liverpoolia vastaan. Ottelun aikana hän oli osallisena Arsenalin 1–1 tasoitusmaalissa, kun Chamakhin puskema pallo kimposi tolpasta ja meni Pepe Reinan käsien kautta maaliin. Ensimmäisen Valioliiga maalinsa Chamakh teki 21. elokuuta 2010 Blackpoolia vastaan. Noin kuukautta myöhemmin hän teki Mestarien liigassa uuden ennätyksen tekemällä eniten perättäisiä maaleja. 19. lokakuuta 2010 ottelussa Šah’tar Donetskia vastaan Chamakhin tekemä maali oli hänen kuudes peräkkäinen osuma Mestarien liigassa. Hän oli aiemmin tehnyt Bordeauxin riveissä kolme maalia peräkkäin pudotuspeleissä. 10. marraskuuta 2010 Chamakh teki toistamiseen historiaa, kun hänen 0–1 maalistaan tuli Arsenal historian nopein Valioliigamaali.


title: Marouane Chamakh

text: Kaudella 2011–2012 Chamakh jäi vaihtopelaajan rooliin, kun Robin van Persie palasi takaisin pelikuntoon loukkaantumisen jälkeen. Chamakh pelasi ensimmäisen ottelunsa 28. elokuuta 2011 Valioliigaottelussa Manchester Unitedia vastaan tultuaan vaihdosta kentälle. Arsenal hävisi ottelun maalein 8–2. Kauden ensimmäisen maalin Chamakh teki vierasottelussa Blackburnia vastaan. Kyseinen ottelu päättyi myöskin Arsenalin tappioon 4–3. Lopulta 23. lokakuuta 2011 Chamakh pelasi ensimmäistä kertaa kauden aikana avauskokoonpanossa Stokea vastaan. Ottelussa Chamakh pelasi yhteensä 66 minuuttia, kunnes van Persie korvasi hänet. Vaihdon myötä Arsenal voitti ottelun 3–1 van Persien tehtyä kaksi maalia. Ennen tammikuun siirtoikkunan päättymistä Chamakhin huhuttiin siirtyvän muualla vähäisen peliajan vuoksi, mutta joukkueen valmentaja Arsene Wenger tyrmäsi huhut hyökkääjän siirtymisestä. Chamakh pelasi tammikuussa 2012 FA cupin kolmannella kierroksella Leedsiä vastaan 68 minuutin verran, kunnes Arsenal ilmoitti pudottaneensa Chamakhin reservijoukkueeseen. Hän pääsi seuraavan kerran pelaamaan edustuksessa 6. maaliskuuta 2012 Mestarien liigan pudotuspeliottelussa AC Milania vastaan. Ottelun jälkeen Chamakh pelasi kolme ottelua valioliigassa, joissa hän toimi vaihtopelaajan roolissa.


title: Marouane Chamakh

text: Kaudella 2012–2013 Chamakh aloitti kautensa Englannin cupissa 26. syyskuuta 2012, jossa hän tuli vaihdosta kentälle. Arsenal voitti ottelun Coventry Citya vastaan maalein 6–1. Chamakh pelasi myös seuraavassa ottelussa, jonka Arsenal voitti maalein 5–7 Readingiä vastaan. Chamakh teki ottelussa kaksi maalia ja Arsenal eteni voiton myötä neljännesvälieriin. Chamakh lainattiin loppukaudeksi West Hamiin, jonka jälkeen hän siirtyi Crystal Palaceen.


title: Marouane Chamakh

text: 4. tammikuuta 2013 Chamakh siirtyi Arsenalista puolen vuoden lainasopimuksella West Ham Unitediin. Hän pelasi ensimmäisen ottelunsa uudessa seurassa 12. tammikuuta 2013 Sunderlandia vastaan, tultuaan vaihdosta kentälle. Chamakh pelasi kaiken kaikkiaan kolme ottelua West Hamin riveissä ennen lainasopimuksen päätyttyä.


title: Marouane Chamakh

text: 13. elokuuta 2013 Chamakh ilmoittettiin siirtyneen Valioliigaan nousseeseen Crystal Palaceen vuoden sopimuksella. Chamakh teki avausmaalinsa uudessa seurassa kauden toisessa sarjaottelussa Stoke Citya vastaan elokuussa 2013. Hän pelasi kauden aikana yhteensä 32 Valioliigaottelua ja teki niissä viisi maalia. Kauden päätyttyä Crystal Palace päätti alustavasti olla jatkamatta Chamakhin sopimusta. Chamakh suostui neuvotteluissa palkan alennukseen ja allekirjoitti kahden vuoden jatkosopimuksen.


title: Marouane Chamakh

text: Kaudella 2014–2015 Chamakh pelasi yhteensä kahdeksantoista sarjaottelua ja teki niissä kaksi maalia. Sitä vastoin Englannin cupissa hän teki kaksi maalia kahdessa ottelussa.


title: Marouane Chamakh

text: Chamakh siirtyi 11. lokakuuta 2016 Cardiff Cityyn lyhytkestoisella sopimuksella.


title: Marouane Chamakh

text: Maajoukkuetasolla Chamakh aloitti uransa Ranskan alle 18-vuotiaissa, jossa hän pelasi yhden ottelun. Sittemmin hänet nimettiin loukkaantuneen Chaouki Ben Saadan tilalle Ranskan alle 19-vuotiaiden joukkueeseen helmikuussa 2003 pelattavaan harjoitusotteluun Tšekkejä vastaan. Ottelu oli osa valmistautumista heinäkuussa pelattavaan alle 19-vuotiaiden EM-kilpailuun. Chamakhilla oli mahdollisuus edustaa Ranskaa EM-kisoissa, mutta kieltäytyi kutsusta saadessaan samoihin aikoihin kutsun Marokon A-maajoukkueeseen.


title: Marouane Chamakh

text: Chamakh pelasi ensi kerran Marokon paidassa 8. kesäkuuta 2003 Sierra Leonea vastaan pelatussa ottelussa. Ensimmäisen maalinsa hän teki 10. syyskuuta 2003 ystävyysottelussa Trinidad ja Tobagoa vastaan. Samaisessa ottelussa Chamakh teki maajoukkueuransa toisen maalin.


title: Marouane Chamakh

text: Chamakh pelasi ensimmäiset arvokisansa vuoden 2004 Afrikan kisoissa, jossa Marokko saavutti hopeaa hävittyään loppuottelun isäntämaa Tunisialle maalein 2–1. Chamakh teki turnauksessa kaksi maalia. Ensimmäisen maalinsa hän teki alkulohkon toisessa ottelussa Beniniä vastaan. Toinen maali syntyi puolivälieräottelussa Algeriaa vastaan.


title: Marouane Chamakh

text: Chamakh pelasi toiset arvokisansa vuoden 2006 Afrikan kisoissa, jossa Marokko jäi alkulohkoon tekemättä maaliakaan.


title: Marouane Chamakh

text: Kolmannet arvokisat Chamakh pelasi vuoden 2008 Afrikan-mestaruuskilpailuissa, jossa Marokko jäi toistamiseen alkulohkoon. Chamakh ei onnistunut maalinteossa kertaakaan.


title: Marouane Chamakh

text: Neljännet arvokisat Chamakh pelasi vuoden 2012 Afrikan-mestaruuskilpailuissa, jossa Marokko jäi jälleen alkulohkoon. Chamakh pelasi turnauksessa kaksi ottelua, mutta ei onnistunut maalinteossa kertaakaan. Hän joutui jättämään toisen ottelun Gabonia vastaan väliin ruokamyrkytyksen vuoksi. Chamakh palasi lopulta viimeiseen otteluun Nigeriä vastaan, jossa hän syötti Marokon ainoan maalin.


title: Marouane Chamakh

text: Chamakh syntyi marokkolaisille vanhemmille Ranskassa, Tonneinsissa, joka sijaitsee 120 kilometriä kaakkois-Bordeuxista ja varttui Aiguillonissa. Hän ei puhu arabiaa, mutta puhuu Ranskassa syntymisen myötä Marokon toista yleisimmin käytettyä kieltä, ranskaa. Chamakh on toiselta ammatiltaan kirjanpitäjä. Chamakhin vanhemmat muuttivat Casablancasta Ranskaan vuonna 1979, kun isä el-Mostafa etsi rahallisempaa työtä puusepän alalta.


title: Marouane Chamakh

text: Chamakh on uskonnoltaan muslimi, jonka vuoksi hän on uransa aikana noudattanut paastoaikaan erityistä harjoitteluohjelmaa.


title: Marouane Chamakh

text: Chamakh esiintyi vuonna 2010 ranskalaisen rap-artistin Yazoun musiikkivideolla "Le Fruit de la Resistance".


title: Fred McDowell

text: ”Mississippi” Fred McDowell (12. tammikuuta 1904 Rossville, Tennessee – 3. heinäkuuta 1972 Memphis, Tennessee) oli yhdysvaltalainen delta blues -muusikko, laulaja ja slidekitaristi.


title: Fred McDowell

text: McDowell syntyi lähellä Memphisiä ja jäi orvoksi nuoruudessaan. Hän alkoi soittaa kitaraa 14-vuotiaana ja esiintyi tansseissa ympäri Rossvillea. Hän muutti Memphisiin vuonna 1926, työskenteli erilaisissa työpaikoissa ja ansaitsi elantoaan katusoittajana. McDowell asettui vuonna 1940 tai 1941 Comoon, Mississippiin, reilut 60 kilometriä Memphisistä etelään ja työskenteli maanviljelijänä. McDowell eli tätä elämäänsä, kunnes folkloristi Alan Lomax löysi hänet vuonna 1959. Lomax äänitti McDowellia ja nämä äänitykset julkaistiin Atlanta-levymerkin kokoelmilla vuonna 1960. Levytyksistä huolimatta McDowell jatkoi elämäänsä normaaliin tapaan: viljellen maata ja toimien katusoittajana Stuckeyn karkkikaupan edessä Comossa.


title: Fred McDowell

text: Tilanne muuttui kun Arhoolien Chris Strachwitz löysi McDowellin. McDowellin albumit nousivat suosioon ja hän esiintyi monilla folk/blues-festivaaleilla. Uran päätti McDowellin kuoleminen syöpään vuonna 1972. Hänet haudattiin Hammond Hill M.B. -kirkolle. Hautapaikalle rakennettiin vuonna 1993 Bonnie Raittin maksama muistomerkki.


title: Dominique Herr

text: Domimique Herr (s. 25. lokakuuta 1965 Basel, Sveitsi) on entinen sveitsiläinen jalkapalloilija.


title: Dominique Herr

text: Herr edusti Sveitsin maajoukkuetta vuosien 1989-1995 aikana 52 kertaa ja teki 4 maalia, mukaan lukien 4 ottelua vuoden 1994 MM-kilpailuissa.


title: Valkovuoto

text: Valkovuoto () on emättimen valkeanvärinen hapan erite, joka ylläpitää emättimen limakalvojen joustavuutta ja luontaista kemiallista tasapainoa. Sitä voi erittyä myös emättimen limakalvon ollessa tulehtunut. Valkovuodon erittyminen alkaa murrosiässä, ja se on yleensä ensimmäinen murrosiän alkamisen ilmoittava merkki yhdessä rintojen kasvun alkamisen kanssa. Estrogeenit eli naishormonit säätelevät valkovuodon erittymistä. Pienissä määrin valkovuoto on harmiton, mutta jos sitä erittyy runsaasti, se on paakkuista, pahanhajuista tai värillistä, on sen aiheuttajana hiivasieni, bakteeri tai virus. Tällaisessa tapauksessa on hakeuduttava lääkäriin.


title: Lawrence E. Walsh

text: Lawrence Edward Walsh (8. tammikuuta 1912 – 19. maaliskuuta 2014 Oklahoma City, Oklahoma) oli yhdysvaltalainen lakimies, joka nousi laajaan julkisuuteen Iran-Contra-skandaalin tiimoilta. Hän valmistui Columbian yliopistosta.


title: Lawrence E. Walsh

text: Walsh julkaisi skandaalista jälkikäteen kirjan "Firewall: The Iran-Contra Conspiracy and Cover-Up". Hän toimi Yhdysvaltain varaoikeusministerinä ja American Bar Associationin puheenjohtajana.


title: Karthalanpöllönen

text: Karthalanpöllönen ("Otus pauliani") on erittäin uhanalainen Komoreilla Ngazidjan saarella tulivuori Karthalan rinteillä elävä pöllö .


title: Karthalanpöllönen

text: Kooltaan karthalanpöllönen on noin 22 cm. Selkä ja pää ovat lajilla harmaanruskeat ja vatsa kellanruskea. Silmät ovat pöllöille tyypillisesti keltaiset. Karthalanpöllösen äänet ovat vihellyksiä .


title: Karthalanpöllönen

text: Karthalanpöllönen elää ikivihreissä metsissä 650 metrin korkeudesta aina puurajalle saakka. Parhaiten se viihtyy vanhoissa metsissä. mutta selviää myös pioneerimetsissä. Karthalanpöllöskannan kooksi arvioidaan noin 2 000 yksilöä . Suurin lajiin kohdistuva uhka on metsien hakkuu maanviljelysmaaksi. Lisäksi saarelle levinneet rotat sekä pihamaina voivat olla kilpailijoita sekä pesärosvoja .


title: Alexander Reinagle

text: Alexander Robert Reinagle (23. huhtikuuta 1756 – 21. syyskuuta 1809) oli brittiläissyntyinen säveltäjä, kosketinsoittaja ja näyttämömusiikin tuottaja, joka asettui vuonna 1786 Yhdysvaltoihin. Eräs hänen ihailijoistaan oli George Washington.


title: Alexander Reinagle

text: Reinagle saavutti arvostusta myös pedagogisilla kyvyillään. Häneltä on säilynyt useita teoksia sekä Britannian että Yhdysvaltain ajoilta.


title: Linda Emond

text: Linda Emond (s. 22. toukokuuta 1959) on yhdysvaltalainen näyttelijä.


title: Linda Emond

text: Emond tunnetaan muun muassa televisiosarjasta "Kova laki" ja sen spin-offeista. Hän on kuitenkin suorittanut myös elokuvarooleja, joiden joukossa ovat osat teoksissa "North Country" (2005) ja "Stop-Loss" (2008).


title: Linda Emond

text: Emond on teatterityöstään ollut ehdolla kahden Drama Desk -palkinnon ja yhden Tony-palkinnon saajaksi.


title: Arthur Pauli

text: Arthur Pauli (s. 14. toukokuuta 1989 Ehenbichl) on itävaltalainen mäkihyppääjä.


title: Arthur Pauli

text: Pauli saavutti Rovaniemen juniorien MM-kilpailuista 2005 hopeaa normaalimäestä. Lisäksi hän oli mukana neljänneksi sijoittuneessa Itävallan joukkueessa.


title: Arthur Pauli

text: Pauli osallistui ensimmäiseen maailmancup-kilpailuunsa tammikuussa 2007. Hänen paras sijoituksensa osakilpailussa on kuudes tila, jonka hän on hypännyt kahteenkin kertaan; Klingenthalin ja Bischofshofenin suurmäessä vuonna 2007. Helmikuussa 2008 hän voitti joukkuekisan Willingenissä.


title: Arthur Pauli

text: Itävallan hiihtoliitto ilmoitti syyskuussa 2010 Paulin lopettaneen mäkihyppyuransa.


title: Stephanie Seymour

text: Stephanie Michelle Seymour (s. 23. heinäkuuta 1968) on yhdysvaltalainen malli ja näyttelijä. Hänet tunnetaan muiden muassa "Playboy"-lehden ja "Victoria's Secretin" kuvista. Hänellä oli rooli elokuvassa "Pollock" (2000).


title: Tsukijin kalatori

text: Tsukijin kalatori () on maailman suurin kalan ja muiden merestä saatavien tuotteiden tukkukauppa. Se on myös yksi maailman suurimmista ylipäätään ruokaa myyvistä tukkukaupoista. Alue sijaitsee Chūōn erillisalueessa keskellä Tokiota. Tori on suosittu vierailukohde ulkomaisten turistien keskuudessa, mutta vain harvat japanilaiset vierailevat siellä.


title: Tsukijin kalatori

text: Tsukijin kalatori sijaitsee Tsukijishijōn metroaseman lähellä, Toei Ōedo -metrolinjan varrella. Tori koostuu kahdesta osasta. Sisempi alue ("jonai shijo") on varsinainen tukkukauppa-alue, jossa muun muassa huutokaupat järjestetään ja suurin osa kalasta valmistetaan myytäväksi. Alueella toimii noin 900 myyjää pienissä pisteissään. Ulompana on alue, jossa toimii jälleenmyyjiä ja tukkukauppiaita. Täällä kaupat myyvät myös muuta kuin kalaa, esimerkiksi japanilaisia keittiövälineitä. Alueella toimii myös useita ravintoloita. Useimmat ulomman alueen kaupoista sulkevat ovensa alkuiltapäivästä. Sisemmän alueen toiminta lakkaa jo aiemmin.


title: Tsukijin kalatori

text: Kalatorilta on saatavissa yli 400 erilaista tuotetta, jotka ovat peräisin merestä. Alkaen pienistä sardiineista ja päättyen 300 kg:n painoisiin tonnikaloihin. Kaikkea halvasta merilevästä hienoimpaan kaviaariin. Yli 700 000 tonnia kalatuotteita käsitellään vuosittain Tokion kolmella kalatorilla. Tsukiji yksin käsittelee päivittäin yli 2000 tonnia kalatuotteita. Työntekijöiden määrä vaihtelee 60 000–65 000.


title: Tsukijin kalatori

text: Tori avaa ovensa kolmelta aamuyöstä lukuun ottamatta sunnuntaita ja joitakin yksittäisiä viikolle sattuvia lomapäiviä. Myytävät tuotteet saapuvat Tsukijiin eri puolilta maailmaa kuorma-autoilla, laivoilla ja lentokoneilla. Huutokauppojen meklarit arvioivat tuotteet ja valmistelevat ne myytäviksi. Ostajat myös tarkastavat tuotteet ennen huutokaupan alkua.


title: Tsukijin kalatori

text: Huutokauppa alkaa noin 5:20 ja siihen saavat osallistua vain lisensoidut henkilöt. Huutokauppa päättyy noin klo seitsemän. Toiminta torilla on aktiivisimmillaan klo 5:30 – 8:00 ja tori hiljenee huutokaupan päättymisen jälkeen. Useat kaupat sulkevat jo yhdeltätoista ja tori suljetaan siivoamista varten yhdeltä iltapäivällä. Turistit voivat vierailla torilla klo viiden ja 6:15 välisenä aikana.


title: Bud Cort

text: Bud Cort (oik. "Walter Edward Cox", s. 29. maaliskuuta 1948 New Rochelle, New York) on yhdysvaltalainen näyttelijä. Hänen ensimmäiset filmiroolinsa olivat Robert Altmanin elokuvissa "Poika joka halusi siivet" (1970) ja "MASH" (1970). Hänen läpimurtoroolinsa oli miespääosa Hal Ashbyn mustassa komediassa "Harold ja Maude" (1971), ja hänen myöhempiä elokuviaan ovat , "Pollock" (2000) ja "Steve Zissoun vedenalainen maailma" (2004). Hän on ollut ehdolla Baftan ja Golden Globen saajaksi.


title: Bud Cort

text: Cort varttui New Yorkin osavaltion New Rochellessa viisilapsisen perheen toiseksi vanhimpana. Hän osoitti nuorena taiteellisia lahjoja ja ansaitsi rahaa maalaamalla kadulla pikamuotokuvia ihmisistä. Sama kiinnostus ihmisten tutkimiseen johti hänet näyttelijänuralle.


title: Bud Cort

text: Vuonna 1979 hän loukkaantui vaikeasti auto-onnettomuudessa, josta toipuminen vei vuosia.


title: Niki Caro

text: Niki Caro (s. 1967) on uusiseelantilainen elokuvaohjaaja ja -käsikirjoittaja, joka tunnetaan muiden muassa teoksista "Valasratsastaja" (2002) ja "North Country" (2005).


title: Niki Caro

text: Caro ohjaa Disneyn elokuvan "Mulan" (2020), joka perustuu samannimiseen animaatioelokuvaan vuodelta 1998.


title: Niki Caro

text: Caro on ollut ehdolla Cannesin Kultaisen palmun saajaksi.


title: David Lazzaroni

text: David Lazzaroni (s. 4. helmikuuta 1985 Echirolles) on ranskalainen mäkihyppääjä, joka on kilpaillut maailmancup-tasolla kaudesta 2001–2002 lähtien.


title: David Lazzaroni

text: Lazzaroni sijoittui Oberstdorfin MM-kilpailuissa 2005 suurmäen 41:nneksi ja normaalimäen 27:nneksi. Sapporossa 2007 hän oli suurmäen 28:s ja normaalimäen 33:s. Oberstdorfin lentomäen MM-kisoissa 2008 hän sijoittui joukkuekisassa kahdeksanneksi ja henkilökohtaisen kisan 29:nneksi. Saman sijan hän hyppäsi myös kaksi vuotta aikaisemmin Kulmissa.


title: David Lazzaroni

text: Maailmancupissa Lazzaroni hyppäsi ensimmäisen kisansa maaliskuussa 2002. Hänen paras sijoituksensa osakilpailussa on Harrachovin lentomäkikilpailun kuudes tila 20. tammikuuta 2008.


title: Jakob Dylan

text: Jakob Dylan (s. 9. joulukuuta 1969 New York Yhdysvallat) on yhdysvaltalainen muusikko, laulaja ja lauluntekijä.


title: Jakob Dylan

text: Dylan perusti 1989 The Wallflowers -yhtyeen, jonka kanssa hän on myös levyttänyt muun muassa albumin "Bringin Down The Horse" (1996), joka oli yhtyeen toinen albumi. Albumia on myyty yli neljä miljoonaa kappaletta, sillä olevat Dylanin säveltämät kappaleet "6th Avenue Heartache" ja "One Headlight" on palkittu Grammylla 1997. Dylanin ensimmäinen soololevy "Seeing Things" ilmestyi kesäkuussa 2008, ja sen tekstit ja soinnit muistuttavat Bob Dylanin tyyliä.


title: Jakob Dylan

text: Dylanin vanhemmat ovat Bob ja Sara Dylan. Hän on naimisissa, ja perheessä on neljä biologista lasta, poikia, ja adoptoitu tytär.


title: Maankruunu

text: Maankruunu () oli linna Inkerinmaalla, jonka ruotsalaiset rakensivat vuonna 1299 tai 1300 Nevajoen ja Ohtajoen yhtymäkohtaan. Maankruunun linnan rakennutti marski Torkkeli Knuutinpoika. Novgorodilaiset hävittivät linnan jo vuonna 1301 ennen kuin ruotsalaisten apujoukot ehtivät perille. Todennäköisesti samalle paikalle rakennettiin Nevanlinna. Lopullisesti se tuhoutui 1703.


title: Maankruunu

text: Linnan rakentaminen liittyy Ruotsin ja Novgorodin kamppailuun Karjalan ja Inkerin hallinnasta. Samoihin aikoihin ajoittuu kamppailu myös Käkisalmen linnasta Laatokan Karjalassa. Sota päättyi Pähkinäsaaren rauhaan vuonna 1323.


title: Maankruunu

text: Paikan ympärille perustettiin runsaat 400 vuotta myöhemmin Pietarin kaupunki.


title: R1

text: R1 voi tarkoittaa:


title: Mathias Färm

text: Mathias Färm (s. 9. syyskuuta 1974 Örebro) on ruotsalaisen skate punk -yhtye Millencolinin kitaristi. Hän toimii myös punk-yhtyeessä Franky Lee. Hän aloitti rullalautailun vuonna 1987. Mathias Färm perusti Millencolinin yhdessä Nikola Sarcevicin ja Erik Ohlssonin kanssa vuonna 1992. Färm oli yhtyeessä aluksi rumpalina, mutta kun Fredrik Larzon liittyi vuotta myöhemmin yhtyeeseen, Färm siirtyi kitaraan, koska osasi soittaa paremmin kitaraa. Hän asuu Örebrossa.


title: M&M’s

text: M&M’s on suklaamakeinen, joka on kuorrutettu makeiskuorrutteella. M&M’s on Marsin tuotemerkki. Nimi M&M's tulee samannimisen yrityksen perustajien Forrest Marsin ja Bruce Murrien sukunimien etukirjaimien mukaan. Yhtiö perustettiin 1940-luvun alussa, ja ensimmäisenä markkinana oli Yhdysvaltain puolustusministeriö.


title: M&M’s

text: M&M’s on sisältänyt historiansa aikana paljon erilaisia täytteitä, kuten toffeeta, maitosuklaata, maapähkinävoita, valkosuklaata ja tummaa suklaata. Makeisten väreinä ovat olleet ruskea, keltainen, oranssi, punainen, vihreä, turkoosi, vaaleanpunainen, purppura, kellanruskea, sininen ja violetti. Osa väreistä on poistunut markkinoilta.


title: M&M’s

text: M&M’s-makeiset tulivat Suomen markkinoille tammikuussa 2009, kunMars Finland lanseerasi tuotteen. Saatavilla olevia makuja ovat maitosuklaa, maapähkinä, tumma suklaa sekä vohveli. M&M's makeisia oli voinut myös ostaa lentokentiltä ja laivoilta jo vuosia ennen niiden varsinaista tulemista Suomen markkinoille.


title: Laura Pihlajamäki

text: Laura Pihlajamäki (s. 15. elokuuta 1990 Alahärmä) on suomalainen lentopalloilija. Hän pelaa ranskalaisessa VBN Volley-Ball Nantes joukkueessa. Pihlajamäki on kautta aikain kolmas suomalainen lentopalloilija, joka on voittanut lentopallon Eurocupin mestaruuden. Hän juhli CEV:n Challenge Cupin kultaa vuonna 2016. Naisten Euroopan liigan hopeaa Pihlajamäki oli voittamassa joukkueen kapteenina 2017.


title: Laura Pihlajamäki

text: Pihlajamäki valittiin kauden 2015-16 lentopalloilijaksi Suomessa.


title: Laura Pihlajamäki

text: Pihlajamäki aloitti junioriuransa Ylihärmän Junkkareissa, minkä jälkeen hän pelasi Kauhavan Wisassa. Wisan riveistä hän nousi nuorten maajoukkueeseen ja siirtyi myöhemmin 16-vuotiaana opiskelemaan Tampereelle, Varalan urheiluopistossa sijainneeseen Lentopalloliiton tyttömaajoukkueiden valmennuskeskukseen.


title: Laura Pihlajamäki

text: Kaudella 2006–2007 Pihlajamäki pelasi 1-sarjaa LP-Kangasalassa. Seuraavalla kaudella hän pelasi uransa ensimmäiset SM-liigaottelut ja voitti heti ensimmäisellä kaudellaan Suomen mestaruuden. SM-liigan pudotuspeleissä Pihlajamäki oli koko liigan paras torjuja ja hänet valittiin kauden päätteeksi vuoden tulokkaaksi SM-liigassa.


title: Laura Pihlajamäki

text: Kauden 2009–2010 Pihlajamäki pelasi SM-liigassa HPK:n riveissä. Hänet valittiin vuonna 2010 kauden naisliigapelaajaksi. Syksyllä 2010 Pihlajamäki siirtyi Stuttgartiin Saksan Bundesliigaan. Stuttgartin riveissä hän voitti Saksan Cupin sekä liigacupin mestaruuden.


title: Laura Pihlajamäki

text: Mestaruusliigaan Pihlajamäki palasi kaudella 2011–2012, jonka hän pelasi HPK:ssa saavuttaen SM-hopeaa. Takaisin Saksaan keskitorjuja lähti yhdeksi kaudeksi Hämeenlinnan vuosien jälkeen ja edusti 2013-2014 Schwerinin joukkuetta pelaten toisena suomalaisnaisena Mestarien liigassa.


title: Laura Pihlajamäki

text: Saksasta Pihlajamäki palasi takaisin Suomeen ja siirtyi LP Viestin riveihin. Viestissä hän voitti Suomen Cupin 2014 ja SM-kultaa 2015. Kaudeksi 2015–2016 Pihlajamäki siirtyi eurooppalaiskentille, tällä kertaa Romanian liigaan CSM Bukarestin joukkueeseen. Pihlajamäestä tuli kolmas suomalainen lentopalloilija, joka pelasi eurocupien loppuottelussa. CEV:n Challenge Cupin loppuottelussa Pihlajamäki teki tehot 13/+9 ja voitti CSM Bukarestin kanssa eurocupin mestaruuden. Romanian kausi toi eteläpohjalaispelaajalle lopulta värisuoran: kultaa eurocupista, hopeaa Romanian cupista sekä pronssi maan pääsarjasta.


title: Laura Pihlajamäki

text: Kauden 2016-2017 Pihlajamäki pelasi Ranskan Ligue A:ssa VB Nantesin riveissä. Joukkue putosi puolivälierävaiheessa pudotuspeleissä. Pihlajamäki oli koko liigan ässätilaston kolmas ja torjuntatilaston viides. Hän jatkaa ranskalaisseurassa myös kaudella 2017-2018 .


title: Laura Pihlajamäki

text: Naisten A-maajoukkueessa Pihlajamäki pelasi ensimmäisen ottelunsa Unkaria vastaan 23. toukokuuta 2008. Hän pelasi ensimmäiset A-maaottelunsa EM-karsinnoissa vuoden 2009 kisoihin. Juniorivuosinaan Pihlajamäki edusti Suomea tyttömaajoukkueissa. Pihlajamäki toimii naisten maajoukkueen kapteenina 2017.


title: Laura Pihlajamäki

text: Pihlajamäki on pituudeltaan 194 senttimetriä, ja on näin Suomen pisin naislentopalloilija.


title: Kaisa Jokinen

text: Kaisa Jokinen (s. 23. elokuuta 1983 Vammala) on suomalainen lentopalloilija, joka on LP Viestin kapteeni naisten Mestaruusliigassa. Hän kuuluu myös Naisten A-maajoukkueeseen. Jokisen veljistä Timo ja Eero ovat pelanneet Vammalan Lentopallon miesten Mestaruusliigan joukkueessa.


title: Kaisa Jokinen

text: Jokinen aloitti lentopalloilun Vammalassa vuonna 1992. Pääsarjauransa hän aloitti LiigaEurassa vuonna 2000. Hän pelasi Eurassa aina kauteen 2003 asti, kunnes siirtyi Vanajan Racing Clubiin. Hän voitti Racing Clubissa vuonna 2004 hopeaa sekä vuosina 2005–2007 kolme kertaa peräkkäin SM-kultaa ja kaksi Suomen Cupia (2005, 2006).


title: Kaisa Jokinen

text: Kaudeksi 2007–2008 hän teki ammattilaissopimuksen Ranskan Pro A -liigaseura Hainautin kanssa ja seuraavaksi vuodeksi Istresin. Kahden Ranskan-vuoden jälkeen hän palasi Hämeenlinnaan, HPK:n joukkueeseen, jossa hän saavutti SM-hopeaa keväällä 2010.


title: Kaisa Jokinen

text: Yhden LiigaEurassa vietetyn kauden jälkeen Jokinen siirtyi kaudeksi 2011-2012 LP Viestiin, jossa hän on voittanut SM-kultaa neljä kertaa (2012, 2013, 2014, 2015), SM-hopeaa kerran (2016) ja Suomen Cupin kolme kertaa (2011, 2014, 2015).


title: Kaisa Jokinen

text: Jokinen valittiin vuoden naisjunioriksi 2001 ja Mestaruusliigan naistulokkaaksi vuonna 2002. Mestaruusliigan tähtiseitsikkoon hänet on valittu neljä kertaa (2007, 2012, 2013, 2014). Kauden naislentopalloilijan palkinnon Jokinen sai 2014.


title: Kaisa Jokinen

text: Jokisesta tuli maaliskuussa 2015 ensimmäinen naispelaaja, joka on ottanut 1000 torjuntaa kotimaisella pääsarjatasolla. Keväällä 2016 Jokinen ylitti viidentenä naispelaajana 400 liigaottelun rajan. Kauden 2015-2016 päättyessä Jokinen oli neljänneksi eniten naisten pääsarjapelejä pelannut lentopalloilija.


title: Kaisa Jokinen

text: Naisten A-maajoukkueessa Jokinen teki ensiesiintymisensä vuonna 2002 Viroa vastaan. Hän on edustanut Suomen A-maajoukkuetta 73 maaottelussa .


title: Ctenochaetus

text: Ctenochaetus on välskärikalojen suku, johon kuuluu kahdeksan lajia. Neljää lajia pidetään akvaariokaloina, mutta ne eivät ole niin yleisiä kuin monet muut välskärikalat.


title: Ctenochaetus

text: "Ctenochaetus"-välskärit ovat vartalonmuodoltaan litteitä kiekkoja, ja ne jäävät alle 25 cm pitkiksi. Niiden kuono on melko terävä, mutta silti tylpempi kuin "Zebrasoma"-välskärien. Niillä on kampamaiset hampaat, joilla ne voivat siivilöidä pehmeää levämössöä.


title: Ctenochaetus

text: "Ctenochaetus"-välskärit elävät luonnossa riuttojen jyrkkien reunojen lähistöllä.


title: Ctenochaetus

text: "Ctenochaetus"-välskärit elävät luonnossa pareittain tai parvissa, mutta akvaariossa niitä suositellaan yleensä pidettäviksi vain yksi yksilö samaa lajia, ellei allas ole todella iso. Akvaariossa hengissä pitämisen suurin haaste on saada kala syömään tarpeeksi.


title: Ctenochaetus

text: "Ctenochaetus"-välskärit ovat välskärikaloiksi rauhallisia, ja sopivat muiden rauhallisten lajien seuraan.


title: Ctenochaetus

text: "Ctenochaetus"-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa.


title: Ctenochaetus

text: Kun muut välskärit repivät irti rihmamaista ja kuituista levää, "Ctenochaetus"-välskärit keskittyvät irtaimen levämössön imurointiin.


title: Hillaelina Hämäläinen

text: Hillaelina Hämäläinen (s. 9. kesäkuuta 1988) on suomalainen lentopalloilija, joka pelaa LP Viesti Salossa Mestaruusliigassa.


title: Hillaelina Hämäläinen

text: Hämäläinen aloitti uransa Tornion Lentiksessä kaudella 2002–2003 1-sarjassa, jossa hän jatkoi aina kauteen 2004 asti. Tämän jälkeen hän esiintyi uransa ensimmäisen kerran SM-liigassa Pihtiputaan Plokin väreissä kausilla 2004–2007, jonka jälkeen hän siirtyi LP Viesti Salo paitaan kuudeksi kaudeksi voittaen viisi mestaruutta ja yhden pronssin sekä viisi Suomen Cupia. Kaudet 2013-15 Hämäläinen pelasi LP-Vampulan riveissä ollen nostamassa seuraa Mestaruusliigaan. 2015-16 Hämäläinen pelasi Oriveden Ponnistuksessa saavuttaen pronssia. Kaudelle 2016-17 Hämäläinen palasi taas LP Viesti Salo paitaan voittaen sekä mestaruuden että Suomen Cupin.


title: Hillaelina Hämäläinen

text: Henkilökohtaiset:


title: Hillaelina Hämäläinen

text: Joukkueessa:


title: Ian Peel

text: Ian Peel (s. 18. tammikuuta 1958 Skipton) on brittiläinen haulikkoampuja.


title: Ian Peel

text: Ian Peel saavutti olympialaisissa hopeaa trapissa Sydneyssä 2000 tuloksella 142 (118+24).


title: Eike Immel

text: Eike Immel (s. 27. marraskuuta 1960 Stadtallendorf) on saksalainen entinen jalkapalloilija, joka pelasi maalivahtina.


title: Eike Immel

text: Immel pelasi kolmessa eri seurassa. Nämä seurat olivat Borussia Dortmund, VfB Stuttgart ja Manchester City. Maajoukkueessa hän pelasi 19 ottelua ja pelasi kolmet arvokisat, MM-kisat vuosina 1982 ja 1986 sekä EM-kisat vuonna 1988.


title: Richard Faulds

text: Richard Faulds (s. 16. maaliskuuta 1977) on brittiläinen haulikkoampuja ja olympiavoittaja.


title: Richard Faulds

text: Richard Faulds on saavuttanut olympialaisissa kultaa kaksoistrapissa Sydneyssä 2000. Lisäksi hän saavuttanut MM-kilpailuissa kaksoistrapissa poikien sarjassa pronssia Fagnanossa 1994 ja miesten sarjassa henkilökohtaista pronssia Barcelonassa 1998 ja joukkuepronssia Nikosiassa 2007 ja Mariborissa 2009. Faulds on myös ampunut maailmancupissa Saksan Suhlissa sivuavan kaksoistrapin peruskilpailun maailmanennätyksen 147 kiekkoa.


title: Holger Hieronymus

text: Holger Hieronymus (s. 22. helmikuuta 1959 Hampuri) on saksalainen entinen jalkapalloilija, joka pelasi puolustajana.


title: Holger Hieronymus

text: Hieronymus oli lupaava puolustaja, joka nousi Hamburger SV:n riveihin jo 20-vuotiaana. Hän ehti pelata seurassa 121 ottelua, kunnes pelitilanteessa hänen nivelsiteensä murtui, ja loukkaantuminen pakotti Hieronymuksen lopettamaan uransa jo 25-vuotiaana.


title: Holger Hieronymus

text: Lyhyestä urastaan huolimatta Hieronymus ehti olla maajoukkueen kokoonpanossa yksissä arvokisoissa, vuoden 1982 MM-kisoissa.


title: Holger Hieronymus

text: Uransa jälkeen Hieronymus valmensi Hamburger SV:tä vuonna 2001.


title: Antilokhos

text: Antilokhos () oli kreikkalaisessa mytologiassa Nestorin, Pyloksen kuninkaan poika. Hän oli yksi Helenan kosijoista, joten valansa velvoittamana hän osallistui Troijan sotaan. Antilokhos oli tunnettu komeudestaan, nopeudestaan ja taidoistaan vaunujen ajajana.


title: Antilokhos

text: Yleisimmän version mukaan Antilokhos sai surmansa Memnonin kädestä puolustaessaan isäänsä, jonka jälkeen Akhilleus kosti ystävänsä kuoleman surmaamalla pian Antilokhoksen kuoleman jälkeen Memnonin keihäällään. Hyginus kertoo Hektorin surmanneen hänet ja Dares Fryygialaisen mukaan Aleksander, Priamoksen poika, tappoi hänet nuolellaan yhdessä Akhilleuksen kanssa.


title: Antilokhos

text: Antilokhos haudattiin yhdessä hänen toveriensa Akhilleuksen ja Patroloksen kanssa samaan paikkaan, ja Odysseiassa kuvataan, kuinka heidän henkensä ovat haadeksessa yhdessä kuolemansa jälkeen.


title: Shakin maailmanmestaruusottelu 1993

text: Shakin maailmanmestaruusottelu 1993 voi tarkoittaa seuraavia:


title: Furry Lewis

text: Furry Lewis (oik. Walter E. Lewis, s. 6. maaliskuuta 1893, Greenwood, Mississippi – k. 14. syyskuuta 1981, Memphis, Tennessee) oli yhdysvaltalainen country blues (Piedmont blues) -muusikko, slidekitaristi ja laulaja-lauluntekijä.


title: Furry Lewis

text: Mississipissä syntynyt Lewis muutti perheensä mukana Memphisiin seitsenvuotiaana. Hän sai lempinimensä "Furry" ("pörrö") lapsuutensa leikkikavereilta. Memphisissä soittaja, jota kutsuttiin nimellä "Blind Joe" opetti Furrylle kitaransoiton. Myöhemmin Blind Joe oli aiheena Furryn kappaleissa "Casey Jones" ja "John Henry". Vuoteen 1908 mennessä Lewis oli alkanut soittaa yksinään juhlissa, kapakoissa ja kadulla. Hän vieraili myös W. C. Handyn orkesterissa.


title: Furry Lewis

text: Lewis eli kiertolaiselämää vuoteen 1917, jolloin hän palasi Memphisiin menetettyään jalkansa rautatieonnettomuudessa. Lewis soitti soolona sekä yhdessä soittajien kuten Jim Jackson, Gus Gunnon ja Will Shade kanssa Memphisin Beale Streetin klubeissa kuten Pee Wee's. Lewis kierteli myös Dr. Willie Lewis Medicine Shown mukana, kunnes vuonna 1922 hän sai vakituisen työn Memphisin kaupungin kadunlakaisijana. Tässä työssä hän oli eläkeikään vuoteen 1966 saakka.


title: Furry Lewis

text: Lewisin levytysura alkoi huhtikuussa 1927, jolloin hän matkusti Chicagoon yhdessä kitaristi Landers Waltonin kanssa ja äänitti viisi kappaletta Vocalion-merkille. Kolmella kappaleista oli mukana myös mandoliininsoittaja Charles Jackson. Lokakuussa samana vuonna Lewis palasi studioon, tällä kertaa yksin, äänittäen kuusi kappaletta. Vuotta myöhemmin hän levytti myös Victor-merkille ja 1929 Vocalionille Memphisissä. Levyt eivät myyneet erityisen hyvin ja niinpä Lewis ei saavuttanut mitään Memphisin alueen kulttisuosiota suurempaa 1920-luvun lopulla huolimatta myöhemmistä klassikoista kuten "John Henry" ja "Kassie Jones -- Parts 1 and 2".


title: Furry Lewis

text: Lewis jatkoi normaalielämäänsä soitellen vain omaksi ja ystäviensä iloksi muun muassa W.C. Handy Parkissa kunnes vuonna 1959 folk/bluestutkija Sam Charters löysi hänet ja taivutteli hänet levytysstudioon. Ensimmäisen albumin julkaisi Folkways vuonna 1959, sitä seurasivat "Back On My Feet Again" ja "Done Changed My Mind" Prestige/Bluesville-merkille vuonna 1961. 1960-luvun bluesbuumin myötä Lewisista tuli suosittu artisti, joka esiintyi festivaaleilla ja mediassa. 1970-luvulla Lewisista ilmestyi artikkeli "Playboy"-lehdessä ja hän esiintyi "The Tonight Showssa". Hän esiintyi sivuroolissa myös kahdessa elokuvassa: vuoden 1975 "Ei aikaa arkailla" -elokuvassa hän esitti itseään ja vuoden 1981 "Kuningas Elviksessä" bluesmuusikkoa.


title: Furry Lewis

text: Furry Lewisilta on julkaistu mm. kokoelma-albumi "In His Prime 1927–1928".


title: Klaus Fischer

text: Klaus Fischer (s. 27. joulukuuta 1949, Kreuzstraßl) on saksalainen jalkapalloilija ja jalkapallovalmentaja. Peliurallaan Fischerin pelipaikka oli hyökkääjä.


title: Klaus Fischer

text: Fischer pelasi urallaan peräti 535 ottelua Bundesliigassa, ja hän teki otteluissa 292 maalia. Schalken riveissä Fischer teki huikeat 182 maalia. Luku on edelleen Schalken seuraennätys.


title: Klaus Fischer

text: Maajoukkueessa Fischer pelasi 45 ottelua, joissa hän teki 32 maalia. Hän edusti Saksaa kaksissa MM-kisoissa, vuosina 1978 ja 1982.


title: Klaus Fischer

text: Valmennusuransa jälkeen, Fischer alkoi valmentamaan junioreita. Hän valmentaa junioreita "Klaus Fischer Fußballschulessa" (Klaus Fischerin jalkapallokoulu).


title: The Cosmos Rocks

text: The Cosmos Rocks on Queenin ja Paul Rodgersin ensimmäinen ja ainoaksi jäänyt yhteinen studioalbumi, ja samalla Queenin ensimmäinen studioalbumi 13 vuoteen.


title: The Cosmos Rocks

text: Albumi on omistettu vuonna 1991 kuolleelle Freddie Mercurylle, joka oli Queenin alkuperäinen laulusolisti. The Cosmos Rocks julkaistiin Suomessa 17. syyskuuta 2008 ja se nousi ilmestysviikollaan albumilistan sijalle 15. Albumin julkaisun myötä "Queen + Paul Rodgers" teki Euroopan-kiertueen syksyllä 2008.


title: The Cosmos Rocks

text: "The Cosmos Rocks" ei menestynyt odotusten mukaisesti. Keväällä 2009 Queen ilmoitti, että se on lopettanut yhteistyön Paul Rodgersin kanssa. Yhtenä syynä eropäätökseen oli se, että Paul Rodgers teki Bad Company -yhtyeen kanssa paluukiertueen kesällä 2009.DVD sisältää osan konsertista, joka on nauhoitettu Japanissa vuonna 2005.


title: The Cosmos Rocks

text: Normaalin CD-julkaisun lisäksi albumi on saatavilla seuraavanlaisissa formaateissa.


title: Shakin maailmanmestaruusottelu 1985

text: Shakin maailmanmestaruusottelu 1985 järjestettiin Moskovassa. Ottelussa vastakkain pelasivat hallitseva maailmanmestari Anatoli Karpov ja haastaja Garri Kasparov. Ottelun kesti 24 peliä, ja se päättyi Kasparovin voittoon pistein 13–11.


title: Shakin maailmanmestaruusottelu 1985

text: Kasparov voitti heti ensimmäisessä pelissä, jossa Karpov alkoi miettiä jo neljännen siirron jälkeen yllättävän avausvalinnan vuoksi. Edellisen MM-ottelun kaksi viimeistä peliä mukaan lukien tämä oli Karpovin kolmas peräkkäinen tappio, mitä hänelle ei ollut tapahtunut koskaan aikaisemmin. Neljännessä ja viidennessä pelissä Karpov puolestaan voitti ja siirtyi johtoon. Karpov teki virheen 11. pelissä, ja Kasparovin kuningataruhraus päätti pelin. Pistetilanne oli jälleen tasan. Kasparov voitti 16. pelin, jonka "Chess Informant" -kirjan lukijat valitsivat julkaisun historian parhaaksi. Pelaajat joutuivat 19. pelissä aikapulaan, jossa Kasparov hallitsi hermonsa paremmin. Karpov teki virheen vaikeassa asemassa, mikä johti tappioon. Kasparov johti kahdella pisteellä, mutta 22. pelissä hän haparoi, ja Karpov voitti helposti loppupelin. Seuraava peli päättyi tasan, mikä tarkoitti sitä, että viimeiseen peliin Kasparov siirtyi pisteen johdossa. Karpov tarvitsi voiton säilyttääkseen tittelinsä. Karpovilla oli valkeat, ja hän aloitti aggressiivisesti rakentamalla vaikuttavan hyökkäyksen Kasparovin kuningasta kohti. Kasparovin mukaan pelissä tultiin kriittiseen pisteeseen, jossa Karpovin olisi pitänyt omistautua täydellisesti pelkkään hyökkäykseen. Karpov kuitenkin valitsi tyylilleen uskollisena varovaisemman lähestymistavan, ja mahdollisuus oli mennyt. Kasparov sai vastapeliä ja voitti lopulta pelin ja ottelun. Siten 9. syyskuuta 1985 Kasparovista tuli 22-vuotiaana shakin kolmastoista maailmanmestari pistein 13–11. Tappion seurauksena Karpov lakkasi avaamasta kuningassotilaalla melkein kokonaan ja uudisti avausvalikoimansa hänelle luonnollisemman tyylin mukaiseksi.


title: Denes Agay

text: Denes Agay (1912 – 24. tammikuuta 2007) oli unkarilaissyntyinen, vuonna 1939 Yhdysvaltoihin paennut muusikko. Hän kokosi muiden muassa "The Joy of..." -nuottikokoelmat pianisteille hupi- ja opetuskäyttöön. Hän myös sävelsi ja sovitti musiikkia itse.


title: Denes Agay

text: Kuollessaan pitkälti yli yhdeksänkymmenen vuoden iässä Agay asui tyttärensä kotona Los Altosissa, Kaliforniassa.


title: John Diercks

text: John Diercks (s. 1927) on yhdysvaltalainen säveltäjä. Hänen teoksissaan on usein eksotiikan tuntua idän kulttuurien vaikutteiden ja mikrotonaalisuuden käytön seurauksena. Tuotantoon kuuluu sekä soitin- että laulumusiikkia.


title: John Diercks

text: Diercks sai opetusta muiden muassa Alan Hovhanessilta. Hän on työskennellyt pitkiä jaksoja myös pedagogina ja musiikkikritiikkona.


title: Fess Parker

text: Fess Elisha Parker (16. elokuuta 1924 – 18. maaliskuuta 2010) oli yhdysvaltalainen näyttelijä. Hän tuli tunnetuksi Disney-roolistaan Davy Crockettina. Hänellä oli nimirooli myös televisiosarjassa "Daniel Boone" (1964–1970).


title: Fess Parker

text: Teksasissa syntynyt Parker opiskeli Teksasin ja Etelä-Kalifornian yliopistoilla. Hän voitti Golden Boot -palkinnon ja oli lisäksi ehdolla Emmyn saajaksi. Hänet nimitettiin vuonna 1991 Disney-legendaksi.


title: Fess Parker

text: Parker omisti viinitilan Kaliforniassa.


title: Robert Seppänen

text: Robert Seppänen (s. 14. heinäkuuta 1990) on suomalainen lentopalloilija, joka edustaa Lentopallon Mestaruusliigassa pelaavaa Saimaa Volleyta. Seppänen on pelipaikaltaan yleispelaaja ja on pelannut nuorten maajoukkueessa.


title: Robert Seppänen

text: Seppänen aloitti lentopallon helsinkiläisen Puma Volleyn riveissä. 16-vuotiaana hän lähti opiskelemaan Kuortaneen Urheilulukioon ja siirtyi pelaamaan Seinäjoki Lentiksen B-junioreihin. Seppänen voitti kaudella 2006–2007 B-junioreiden SM-kultaa, ja hänet valittiin turnauksen parhaaksi pelaajaksi sekä tähtiseitsikkoon. Samalla kaudella hän voitti aluejoukkueiden mestaruuden ja palkittiin sielläkin parhaana pelaajana. Kauden aikana hän pelasi myös 2-sarjaa nuorten maajoukkueen mukana.


title: Robert Seppänen

text: Kaudella 2007 Seppänen pelasi nuorten maajoukkueen kanssa 1-sarjassa ja voitti A-poikien Suomen mestaruuden. Kauden jälkeen hän allekirjoitti hallinneen Suomen mestarin Rovaniemen Santasportin kanssa vuoden mittaisen sopimuksen. Rovaniemeläisseurassa helsinkiläispelaaja viihtyi kaksi kautta ennen kuin siirtyi Savonlinnalaisen Saimaa Volleyn riveihin vuonna 2010. Santasportissa Seppänen ehti saavuttaa miesten SM-hopeaa ja A-poikien SM-kultaa kaudella 2008–2009. A-poikien SM-turnauksessa hänet valittiin tähdistöön. Saimaa Volleysta Seppänen siirtyi neljän pelatun kauden jälkeen Pielaveden Sammon riveihin. Kauden 2014-15 päätteeksi Seppänen allekijoitti vuoden mittaisen sopimuksen Kokkolan Tiikereiden kanssa. Tiikereissä hän voitti SM-kultaa ja Suomen Cupin kaudella 2015-16.


title: Robert Seppänen

text: Nuorten maajoukkueessa Seppänen on esiintynyt yli 20 maaottelussa. Hän voitti maajoukkueen mukana Pohjoismaiden mestaruuden vuosina 2005 sekä 2006. Hänet valittiin vuonna 2006 kisojen parhaimmaksi pelaajaksi sekä tähtiseitsikkoon.


title: Suicide Silence

text: Suicide Silence on viisihenkinen yhdysvaltalainen deathcore-yhtye, joka on kotoisin Riversidesta Kaliforniasta.


title: Suicide Silence

text: Suicide Silence syntyi 2002 Riversidessä, Kaliforniassa, ja julkaisi ensimmäisen demonsa. Toisen demonsa he julkaisivat 2003 ja kolmannen 2006, kaksi kappaleista uudelleennauhoitettiin täyspitkälle albumilleen 2007. 2005 yhtye julkaisi nimensä mukaisen EP:n. Kaksi vuotta myöhemmin yhtye julkaisi ensimmäisen täysipitkän albuminsa "The Cleansingin". Albumi tuottaja oli Krissan Duwason ja miksaaja Tue Madsen. Albumi nousi sijalle 94 Billboard 200:lla ja myi 7 250 kappaletta ensimmäisellä viikolla, ja tuli toiseksi myydyimmäksi debyyttiartististiksi Century Median historiassa. Ennen allekirjoittautumista James Recordsille, yhtye julkaisi itsenauhoitetut demonsa 2003 ja 2004, ja myöhään 2005 yhtye laittoi ulos ensimmäisen laadukkaan studionauhoitetun julkaisun nimeltään Suicide Silence EP joka julkaistiin Isossa-Britanniassa englantilaisen levy-yhtiö In At the Deep End Records ja USA:ssa SOS Records. Yhtye esiintyi Mayhem Festivaleilla kesällä 2008. Se kiersi Eurooppaa Parkway Driven ja Bury Your Deadin kanssa ja jatkoi onnistunutta Yhdysvaltojen kiertuetta samojen yhtyeiden kanssa.


title: Suicide Silence

text:
Aikaisin 2009, Suicide Silence vastaanotti Revolverin Golden God -palkinnon "Innovatiivisin yhtye" ja esiintyi palkintogaalassa.
Suicide Silence esiintyi Suomessa ensimmäistä kertaa 19. marraskuuta 2010 Nosturissa.


title: Suicide Silence

text: 1. marraskuuta 2012 yhtyeen pitkäaikainen laulaja ja keulamies Mitch Lucker menehtyi moottoripyöräonnettomuudessa saamiinsa vammoihin.


title: Suicide Silence

text: Yhtyeen Facebook-sivuilla vahvistettiin Luckerin kuolema: "Ei ole helppoa tapaa sanoa tätä. Mitch menehtyi aiemmin tänä aamuna moottoripyöräonnettomuudessa saamiinsa vammoihin. Tämä on todella musertavaa meille kaikille ja esitämme syvimmät osanottomme hänen perheelleen. Hän tulee olemaan sydämissämme ikuisesti. Lepää rauhassa, Mitchell Adam Lucker - Rakastamme sinua, veli."


title: Sveitsi yleisurheilun maailmanmestaruuskilpailuissa

text: Sveitsi on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä seitsemän mitalia, joista neljä on kultaa. Yksittäisistä kisoista parhaiten se on menestynyt Roomassa 1987, jolloin tuloksena oli yksi kultamitali ja kolme neljättä sijaa.


text: Ensimmäisissä MM-kilpailuissa Helsingissä 1983 Sveitsin parhaat saavutukset olivat Stephan Niklausin viides sija kymmenottelussa ja Pierre Délèzen kuudes sija 1 500 metrin juoksussa. Roomassa 1987 kuulantyöntäjä Werner Günthör voitti maalle ensimmäisen maailmanmestaruuden, ja neljännelle sijalle päätyivät Délèze 5 000 metrin juoksussa sekä Cornelia Bürki 1 500:n ja 3 000 metrin juoksussa. Günthör uusi mestaruutensa kaksissa seuraavissa kisoissa. Hänen lisäkseen kahdeksan parhaan joukkoon yltivät Tokiossa 1991 Julie Baumann 100 metrin aitajuoksussa (viides) ja Anita Protti 400 metrin aitajuoksussa (kuudes) sekä Stuttgartissa 1993 naisten 4 × 400 metrin viestijuoksun joukkue (kahdeksas). Göteborgissa 1995 maan ainoa pistesijoille yltänyt urheilija oli 100 metrin aitajuoksussa viidenneksi sijoittunut Baumann.


text: Sveitsi palasi mitalimaaksi Ateenassa 1997 Anita Weyermannin juostessa pronssille 1 500 metrillä. Seuraavaksi paras sveitsiläinen oli kahdeksanneksi maratonilla sijoittunut Franziska Rochat-Moser. Sevillassa 1999 maan ainoa menestyjä oli pronssia saavuttanut 400 metrin aitajuoksija Marcel Schelbert. Edmontonissa 2001 André Bucher voitti kultaa 800 metrin juoksussa. Pariisissa 2003 ja Helsingissä 2005 yksikään sveitsiläinen ei päässyt pistesijoille. Osakassa 2007 maan ainoan mitalin saavutti maratonjuoksija Viktor Röthlin, joka sijoittui pronssille. Berliinissä 2009, Daegussa 2011 ja Moskovassa 2013 Sveitsi jäi vaille pistesijoja. Pekingissä 2015 Noemi Zbären sijoittui 100 metrin aitajuoksussa kuudenneksi. Lontoossa 2017 Léa Sprunger sijoittui 400 metrin aitajuoksussa viidenneksi, naisten pikaviestijoukkue samoin viidenneksi ja Kariem Hussein 400 metrin aitajuoksussa kahdeksanneksi.


title: Janet Waldo

text: Janet Marie Waldo (4. helmikuuta 1919 Yakima, Washington – 12. kesäkuuta 2016 Encino, Los Angeles) oli yhdysvaltalainen näyttelijä, joka muistetaan Judy Jetsonin äänenä tunnetussa televisiosarjassa "Jetsonit".


title: Janet Waldo

text: Ennen näyttelijänuraansa Waldo opiskeli Washingtonin yliopistossa. Hän oli naimisissa näytelmäkirjailija-käsikirjoittaja Robert Edwin Leen vuodesta 1948 tämän kuolemaan 1994.


title: Natasha Slayton

text: Natasha Tillett Slayton (s. 19. elokuuta 1988) on yhdysvaltalainen näyttelijä. Hänet tunnetaan varsinkin Heatherin roolista elokuvassa "Me and You and Everyone We Know" (2005). Hän on esiintynyt myös televisiosarjoissa.


title: Natasha Slayton

text: Koomikko Bobby Slayton on Natashan isä.


title: Natasha Slayton

text: Natasha Slayton syntyi 19. elokuuta 1988 Los Angeles County, California, USA: ssa Natasha Tillett Slayton. Hän on näyttelijä , joka tunnetaan Me and You and Everyine We Know (2005), The Lionhearts (1998) ja Brother's Keeper (1998).


title: Natasha Slayton

text: Vuonna 2011, Natasha Slayton alkoi lähettämistä musiikkia hän itse sävelsi Larry Goetz.


title: Natasha Slayton

text: Vuodesta 2012 Natasha on osa tyttöbändi G.R.L. rinnalla Lauren Bennett ja Jazzy Mejia.


title: Affinity

text: Affinity voi tarkoittaa seuraavia:


title: Itävalta yleisurheilun maailmanmestaruuskilpailuissa

text: Itävalta on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä kaksi mitalia, joista molemmat naisten lajeista.


text: Itävallan ensimmäinen MM-kilpailuissa pistesijoille eli kahdeksan parhaan joukkoon yltänyt urheilija oli Helsingissä 1983 kahdeksanneksi 5 000 metrin juoksussa sijoittunut Dietmar Millonig. Seitsemänneksi sijoittui Roomassa 1987 kuulantyöntäjä Klaus Bodenmüller ja Tokiossa 1991 seiväshyppääjä Hermann Fehringer, ja he ovat edelleen MM-kilpailuissa parhaiten menestyneet itävaltalaiset miesurheilijat. Tokiossa seitsemänneksi sijoittui myös Bulgariasta muuttanut pituushyppääjä Ljudmila Ninova.


text: Itävallan ensimmäinen MM-mitalisti oli Stuttgartissa 1993 pronssia korkeushypyssä saavuttanut Sigrid Kirchmann. Samoissa kisoissa kuudenneksi sijoittuivat 1 500 metrin juoksussa Theresia Kiesl ja pituushypyssä Ljudmila Ninova. Kaksissa seuraavissa kisoissa Itävalta jäi vaille pistesijoituksia. Sevillassa 1999 seitsemänneksi sijoittuivat Stephanie Graf 800 metrin juoksussa ja Ukrainaa aiemmin edustanut Valentina Fedjušina kuulantyönnössä. Edmontonissa 2001 Graf saavutti hopeaa 800 metrillä. Berliinissä 2009 kiekonheitossa kahdeksanneksi sijoittui Gerhard Mayer. Viimeisin pistesijoille yltänyt itävaltalainen on Lontoossa 2017 seitsenottelussa kuudenneksi sijoittunut Ivona Dadic.


title: Naso

text: Naso on välskärikalojen suku, johon kuuluu 17 lajia. Sukuun kuuluvaa silosarvikalaa ("Naso lituratus") kutsutaan akvaarioharrastajien parissa joskus nasoksi tai nasuksi.


title: Naso

text: "Naso"t ovat vartalonmuodoltaan litteitä, soikeita kiekkoja, ja suurimmat lajit kasvavat jopa metrin pituisiksi. Tyypillinen väritys on hopean ja sinisen sävyinen. Joidenkin lajien otsassa on sarvi. Nasojen iho ja suomurakenne on samantapainen kuin hailla, ja ne voivat uida nopeasti pitkiä matkoja.


title: Naso

text:
"Naso"t ovat kotoisin Indopasifiselta merialueelta: Havaijilta Intian valtamerelle ja Punaisellemerelle asti. Ne viihtyvät parvissa riutan jyrkillä ulkosyrjillä ja avomerellä.
Nuoret "Naso"t ovat lähes kokonaan kasvissyöjiä, ja laiduntavat riutalla kasvavaa levää. Aikuistuvat yksilöt siirtyvät asteittain eläinplanktonin syöjiksi.


title: John Locke (muusikko)

text: John Tilden Locke (25. syyskuuta 1943 Los Angeles, USA - 4. elokuuta 2006 Ojai, Kalifornia, USA) oli amerikkalainen kosketinsoittaja. Hänet muistetaan parhaiten kalifornialaisen Spirit-yhtyeen kosketinsoittajana. Locke oli mukana myös Nazareth-yhtyeessä 1980-luvun alkupuolella.


title: Ivan Grose

text: Ivan Grose (s. 8. lokakuuta 1928 Toronto) on kanadalainen liikemies ja poliitikko. Hän istui vuosina 1994–2004 parlamentin liberaalijäsenenä Oshawasta, Ontariosta.


title: Ivan Grose

text: Grose toimi vuonna 2003 parlamentin sihteerinä veteraanien asiain ministerille.


title: Shakin maailmanmestaruusottelu 1986

text:
Shakin maailmanmestaruusottelussa 1986 pelasivat hallitseva maailmanmestari Garri Kasparov ja haastaja Anatoli Karpov. Ottelun kesti 24 peliä, ja se päättyi Kasparovin voittoon pistein 12½–11½.
Kaksitoista ensimmäistä peliä pelattiin Lontoossa, ja loput pelit pelattiin Leningradissa.


title: Prionurus

text: Prionurus on välskärikalojen suku, johon kuuluu seitsemän lajia. Ne ovat niin isoja, että toisin kuin muita välskärikaloja, niitä ei juuri pidetä akvaarioissa.


title: Prionurus

text: "Prionurus"-välskärit ovat vartalonmuodoltaan litteitä, soikeita kiekkoja, joilla on nokkamainen kuono, ja ne kasvavat 30-70 cm pitkiksi.


title: Prionurus

text: "Prionurus"-välskäreitä elää Tyynenmeren itäosassa ("P. punctatus" ja "P. laticlaviatus") ja Afrikan rannikolla ("P. biafraensis").


title: Prionurus

text: "Prionurus"-välskärit ovat lähes kokonaan kasvinsyöjiä, ja laiduntavat riutalla kasvavaa levää.


title: Jeffrey Lundgren

text: Jeffrey Don Lundgren (3. toukokuuta 1950 – 24. lokakuuta 2006) oli yhdysvaltalainen lahkojohtaja ja rikollinen. Hän varttui Kristuksen yhteisöön kuuluneessa uskonnollisessa perheessä. Hän oli vuodesta 1970 naimisissa puolisonsa Alicen kanssa. Hän palveli Vietnamin sodassa.


title: Jeffrey Lundgren

text: Lundgren joutui 1980-luvulla erotetuksi viroistaan Kristuksen yhteisössä. Hän oli toiminut temppelioppaana ja antanut Raamatun sekä Mormonin kirjan opetusta. Hän julistautui profeetaksi ja perusti oman pienen kulttinsa. Kultin jäsenet muuttivat Lundgrenien luo ja antoivat varansa kultin käyttöön. Kultin sisällä suunniteltiin hyökkäystä Kirtlandin temppeliin (Ohio), ja miesjäsenet saivat tätä tarkoitusta varten puolisotilaallista koulutusta. Lundgren päätti toteuttaa iskun 3. toukokuuta 1988, mutta perui sen sittenkin.


title: Jeffrey Lundgren

text: Vuonna 1989 Lundgren kuitenkin murhasi ampumalla viisi henkilöä, hänen opetuksiaan seuranneen Averyn perheen. Murha tapahtui kultin jäsenten käyttöön vuokratussa maalaistalossa, jossa murhien jälkeen pidettiin rukouskokous. Poliisit ja FBI:n agentit kävivät paikalla tutkimassa raportteja suunnitellusta iskusta temppeliin, mutta kukaan ei tiennyt asiasta mitään, ja kaikki sanoivat asuvansa talossa omasta tahdostaan. Ketään ei pidätetty. Kultin jäsenet lähtivät vuorille Länsi-Virginiaan, josta siirryttiin lokakuussa 1989 Missouriin. Länsi-Virginiassa Lundgren oli valinnut toiseksi vaimokseen Kathryn Johnsonin. Kathrynin mies Larry Johnson ei pitänyt tästä, ja vielä vuoden 1989 aikana hän kertoi viranomaisille Lundgrenin tekemistä murhista.


title: Jeffrey Lundgren

text: Tammikuussa 1990 löydettiin surmattujen ruumiit. Lundgren pidätettiin Kaliforniassa 7. tammikuuta. Hän väitti toimineensa Jumalan käskystä. Murhat olivat hänestä olleet Siioniin pääsyn edellytys. 1990-luvulla vankilassa ollessaan hän meni naimisiin Kathryn Johnsonin kanssa. Pari sai tyttären. Lundgrenilla oli lapsia myös Alicen kanssa. Alice sai hänestä avioeron.


title: Jeffrey Lundgren

text: Lundgren sai kuolemantuomion, joka pantiin täytäntöön lokakuussa 2006 myrkkyruiskeella. Armahdus evättiin muun muassa siitä syystä, että Lundgren oli tehnyt rikokset kylmän laskelmoidusti. Kolme uhreista oli ollut iältään 7–15-vuotiaita lapsia. Tapauksen johdosta annettiin langettavia tuomioita myös muille, mutta vain Jeffrey Lundgren tuomittiin kuolemaan.


title: Viljo Savikurki

text: Viljo Martti Savikurki (11. marraskuuta 1905 Savitaipale – 6. kesäkuuta 1975 Helsinki) oli suomalainen kuvanveistäjä.


title: Viljo Savikurki

text: Savikurki kävi Suomen Taideyhdistyksen piirustuskoulun vuosina 1933–1938. Savikurki sai professorin arvonimen vuonna 1972. Hän asui ja työskenteli pitkään Helsingin Konalassa vuonna 1947 valmistuneessa ateljeekodissa.


title: Viljo Savikurki

text: "Sokerityttö" -patsas Helsingin Mannerheimintien varrella on pystytetty silloisen Suomen Sokerin pääkonttorin edustalle. Savikurki voitti teoksellaan kilpailun, jonka Suomen Sokeri järjesti vuonna 1956 suomalaisen sokeriteollisuuden 200-vuotispäivän kunniaksi. Teos on luonnollisen kokoinen pronssipatsas nuoresta tytöstä ja koirasta.


title: Heinz Flohe

text: Heinz "Flocke" Flohe (28. tammikuuta 1948 Euskirchen – 15. kesäkuuta 2013 Vettweiß) oli saksalainen jalkapallon maailmanmestari, joka edusti urallaan Saksan liittotasavaltaa.


title: Heinz Flohe

text: Flohe pelasi seuratasolla 1. FC Kölnissä ja TSV 1860 Münchenissä. Maajoukkueessa hän pelasi 39 ottelua, joissa teki kahdeksan maalia. Flohe oli Saksan kokoonpanossa kolmissa arvokisoissa: vuosien 1974 ja 1978 MM-kisoissa sekä 1976 EM-kisoissa. Saksan liittotasavallan MM-kilpailuissa 1974 hän voitti maailmanmestaruuden ja vuoden 1976 EM-kilpailuissa Jugoslaviassa hopeaa.


title: Heinz Flohe

text: Flohe sai sydäninfarktin keväällä 2010 ja vajosi koomaan. Hän kuoli Vettweißissa 14. kesäkuuta 2013, 65-vuotiaana.


title: Roy Hattersley

text: Roy Sydney George Hattersley, paroni Hattersley PC (s. 28. joulukuuta 1932) on brittiläinen Työväenpuolueen poliitikko. Hän istui parlamentin jäsenenä vuosina 1964–1997 ja toimi puolueensa varajohtajana vuosina 1983–1992. Hän oli ministerinä useaan otteeseen ja sai lopulta elinikäisen päärinarvon.


title: Roy Hattersley

text: Hattersley on myös kirjailija ja "The Guardianin" kolumnisti. Osan tuotannostaan hän on kirjoittanut koiransa Busterin näkökulmasta.


title: Raja Rao

text: Raja Rao (8. marraskuuta 1908 – 8. heinäkuuta 2006) oli intialainen kirjailija. Hän oppi äidinkielenään kannadan, mutta julkaisi tuotantonsa englanniksi.


title: Raja Rao

text: Rao julkaisi romaanien ja novelliensa ohella esimerkiksi esseitä ja Mahatma Gandhin elämäkerran. Hän sai ansioistaan Padma Bhushanin ja Padma Vibhushanin.


title: Raja Rao

text: Rao muutti myöhemmällä iällään Yhdysvaltoihin, jossa hän vuosina 1966–1983 opetti Teksasin yliopistolla Austinissa. Hän myös kuoli Austinissa, Teksasissa ollessaan 97-vuotias.


title: Lorenz Frølich

text: Lorenz Frølich (25. lokakuuta 1820 – 25. lokakuuta 1908) oli tanskalainen taiteilija, joka muistetaan varsinkin Hans Christian Andersenin satujen kuvituksista. Hän kuitenkin teki myös itsenäisiä teoksia ja toimi Kööpenhaminassa Kuvataideakatemian professorina.


title: Murole

text: Murole on kylä Ruoveden eteläosassa. Siellä sijaisee Muroleen kanava.


title: Murole

text: Kylässä on 1932 valmistunut Muroleen kirkko ja nykyisin kylätalona toimiva koulu. Aikaisemmin kylässä oli myös kyläkauppa ja Ruoveden Osuuspankin sivukonttori. Koulun vieressä on tenniskenttä. Kylän yhteisiä asioita edistää Muroleen kylät ry.


title: Murole

text: Muroleen kylästä on Ruoveden keskustaan noin 25 kilometriä ja Tampereen keskustaan noin 50 kilometriä.


title: Billy Rankin

text: William (Billy) Rankin (25. huhtikuuta 1959 Lennoxtown, Skotlanti) on skottilainen kitaristi.


title: Billy Rankin

text: Hän aloitti uransa 1970-luvulla Phase-yhtyeessä joka nautti paikallista suosiota Skotlannin alueella. Vuonna 1978 Phasen hajottua hän liittyi Zal Cleminsonin yhtyeeseen tehden kiertueita Euroopassa ja Isossa-Britanniassa. Samoihin aikoihin Rankin kävi koe-esiintymässä saksalaiselle Scorpions-yhtyeelle hakien paikkaa Uli Jon Rothin lähdettyä yhtyeestä. Tämä kaatui kuitenkin kielimuuriin. Seuraavaksi hän perusti lyhytikäisen The Mirrors-yhtyeen jonka jälkeen vuonna 1979 hän teki sopimuksen April Music/CBS-yhtiön kanssa ja alkoi säveltää kappaleita yhdessä Peter Shelleyn kanssa. Osa kappaleista päätyi myöhemmin mm. Nazarethin levyille.


title: Billy Rankin

text: Vuonna 1980 Rankin liittyi skottilaiseen, maailmanlaajuista suosiota nauttineeseen Nazareth-yhtyeeseen Zal Cleminsonin tilalle. Nazarethin suosio oli tuohon aikaan laskusuunnassa varsinkin Isossa-Britanniassa, kun taas Pohjois-Amerikassa suosio oli parempaa. Vuonna 1982 yhtye sai pienen hitin Rankinin sävellyksellä "Dream On". Myös vuoden 1981 tuplalivealbumi "Snaz" menestyi hyvin. Billy Rankin erosi yhtyeestä vuonna 1983 epätasaisen "Sound Elixir"-albumin jälkeen lähtien soolouralle.


title: Billy Rankin

text: Rankinin sooloura lähti hyvin käyntiin, kun hänen "Baby Come Back"-single nousi Yhdysvalloissa top-40:neen ja sai soittoaikaa myös MTV-kanavalla. Hän julkaisi kaksi sooloalbumia, "Growin' Up Too Fast" ja "Crankin'", 1980-luvun puolivälissä. Ongelmat levy-yhtiön ja managereiden kanssa johtivat kuitenkin levytyssopimuksen purkautumiseen ja 1980-luvun loppuajan Rankin teki erilaisia tuotantotöitä pienemmissä puitteissa.


title: Billy Rankin

text: 1990 Manny Charltonin erotessa Nazarethista Billy Rankin liittyi hänen tilalleen ja toistamiseen Nazarethiin. Hän oli mukana kahden albumin ajan ja vuonna 1994 hän erosi vedoten henkilökohtaisiin erimielisyyksiin muiden jäsenten kanssa.


title: Billy Rankin

text:
1990-luvun loppupuolella Rankin julkaisi sooloalbumin "Shake" ja 2000-luvulla hän on tehnyt keikkoja sooloartistina sekä ollut mukana uudelleenkootussa Sensational Alex Harvey Bandissa.
Viralliset kotisivut


title: Billy Rankin

text: 1. Biografia


title: Italia talviolympialaisissa 2002

text: Italia osallistui Salt Lake Cityn talviolympialaisiin 2002 112 hengen joukkueella, josta 65 oli miehiä ja 47 naisia. Maa saavutti neljä kultaa ja hopeaa sekä viisi pronssia. Mitalitilastossa Italia sijoittui seitsemänneksi. Avajaisissa lippua kantoi naisten syöksylaskun hopeamitalisti Isolde Kostner.


title: Saksan demokraattinen tasavalta yleisurheilun maailmanmestaruuskilpailuissa

text: Saksan demokraattinen tasavalta (DDR) osallistui yleisurheilun ulkoratojen täyden ohjelman maailmanmestaruuskilpailuihin vuosina 1983 ja 1987, jonka jälkeen maa liittyi Saksan liittotasavaltaan. Se oli mukana myös 50 kilometrin kävelyn MM-kilpailussa vuonna 1976 ja olympiaohjelmaan kuulumattomien naisten juoksulajien MM-kilpailuissa vuonna 1980. Vuotta 1976 lukuun ottamatta se oli aina kisoihin osallistuessaan mitalitilaston ykkönen.


text: Saksan demokraattisen tasavallan MM-historian menestyneimmät urheilijat ovat pikajuoksijat Marita Koch, joka Helsingissä 1983 voitti kultaa 200 metrillä ja molemmissa viesteissä sekä hopeaa 100 metrillä, ja Silke Gladisch, joka vuoden 1983 pikaviestivoiton jatkoksi saalisti Roomassa 1987 kultaa 100:lla ja 200 metrillä sekä hopeaa pikaviestissä. Kolme kultamitalia voitti myös aita- ja viestijuoksija Sabine Busch ja kaksi henkilökohtaista kultamitalia kiekonheittäjä Martina Hellmann. Saksan liittotasavallan riveissä uraansa jatkaneista menestyneimmät ovat kaksi kultaa ja neljä muuta MM-mitalia urallaan voittanut Heike Drechsler ja vuoden 1987 maailmanmestaruuden jatkoksi kolme muuta MM-mitalia saavuttanut kiekonheittäjä Jürgen Schult.


text: Yksittäisissä lajeissa Saksan demokraattinen tasavalta saavutti kolmoisvoiton naisten 400 metrin aitajuoksussa vuonna 1980 ja naisten seitsenottelussa vuonna 1983. Roomassa 1987 yksikään maa ei yltänyt kolmoisvoittoon, mutta DDR vei kaksoisvoiton miesten 50 kilometrin kävelyssä, naisten 100 metrin juoksussa, naisten 800 metrin juoksussa ja naisten kiekonheitossa – viimeksi mainitusta tuli myös neljäs sija, ja kolmoisvoitto jäi 62 senttimetrin päähän.


title: Rope-a-dope

text: Rope-a-dope on nyrkkeilytermi, jolla tarkoitetaan ottelutaktiikkaa, jossa nyrkkeilijä nojaa köysiin päätään suojaten ja ottaa vastustajan iskuja vartaloonsa. Taktiikan tarkoituksena on väsyttää voimakkaita iskuja lyövä vastustaja. Köysiin nojataan siksi, jottei nyrkkeilijä itse väsyisi liikkumalla kehässä ja jottei menettäisi tasapainoaan kovien iskujen tuoksinnassa. Rope-a-dopen tunnetuimpana käyttäjänä pidetään nyrkkeilyn kolminkertaista maailmanmestaria Muhammad Alia, joka hyödynsi taktiikkaa ensimmäistä kertaa "Rumble in the Jungle" -maailmanmestaruusottelussa George Foremania vastaan. Myös James Toney on onnistunut käyttämään menestyksekkäästi tyyliä ja yhdessä Alin kanssa he ovatkin ainoat maailmanmestarit, jotka ovat onnistuneet käyttämään keinoa useammissa otteluissa hyvällä menestyksellä.


title: Rope-a-dope

text: "Rumble in the Jungle" -kamppailussa Alia pidettiin altavastaajana nuorempaan ja fyysisesti ylivoimaisempaan maailmanmestari George Foremaniin nähden. Alin uskottiin häviävän varmasti, mikäli Foreman saisi hänet köysiin. Ottelun ensimmäisessä erässä Ali otteli tyylilleen uskollisena liikkuen paljon ja lyöden jabia. Tämän jälkeen hän kuitenkin muutti taktiikkaa ja alkoi nojata kehän köysiin päätään suojaten, jolloin Foreman pystyi lyömään häntä voimakkailla iskuillaan useita kertoja vartaloon Alin pyrkiessä lyömään tätä iskusarjoilla kasvoihin. Alin iskunkestävyyden ansiosta vain lyhyitä otteluita uransa aikana aiemmin otellut Foreman alkoi väsymään kamppailun pitkittyessä. Haastaja tyrmäsi väsyneen Foremanin kahdeksannen erän lopulla.


title: Rope-a-dope

text: Ali käytti Rope-a-dopea myös Chuck Wepneriä vastaan hänen seuraavassa tittelinpuolustusottelussaan. Oteltuaan Ron Lylen kanssa hän nimesi tyylin rope-a-dopeksi. Ali käytti tyyliä urallaan monia nyrkkeilijöitä vastaan. Myöhemmin Frazier itse yritti käyttää samaa tyyliä otellessaan toista kertaa George Foremanin kanssa, mutta hävisi tyrmäyksellä.


title: Rope-a-dope

text: Nyrkkeilijät ovat joutuneet urallaan pahoihin vaikeuksiin yritettyään käyttää taktiikkaa, sillä taktiikka vaatii nyrkkeilijältä erityistä iskunkestävyyttä. Esimerkiksi nuori Henry Clark yritti hyödyntää taktiikkaa voimakkaasti iskevää Earnie Shaversia vastaan ja hävisi ottelun tyrmäyksellä toisessa erässä. Taktiikan toisen heikkouden havaitsi itse Muhammad Ali vuonna 1978 kun hän yritti käyttää sitä Leon Spinksia vastaan. Spinks teki yrityksen tyhjäksi lyömällä Alia vartalon sijaan voimakkaasti käsivarsiin, jolloin Ali ei enää ottelun viimeisissä erissä kyennyt lyömään voimakkaita iskuja, ja hävisi pistein.


title: From Her to Eternity

text: From Her to Eternity on yhtyeen Nick Cave and the Bad Seeds vuonna 1984 julkaisema debyyttialbumi. Albumin nimi viittaa James Jonesin kirjaan "Täältä ikuisuuteen" ("From Here to Eternity").


title: From Her to Eternity

text: Kappaleet "Saint Huck", "Wings off Flies" ja "A Box for Black Paul" nauhoitettiin The Gardenissa syys-lokakuun aikana 1983. Suurin osa kappaleista nauhoitettiin Lontoossa Trident Studioilla maaliskuussa 1984. Nimikkokappale "From Her to Eternity" nauhoitettiin albumin julkaisun jälkeen Berliinissä vuonna 1987 ja kappale esiintyy Wim Wendersin elokuvassa Berliinin taivaan alla.


title: From Her to Eternity

text: Levyn aloitusraita "Avalanche" on cover Leonard Cohenin kappaleesta ja "In the Ghetto" taas on versio Mac Davisin Elvikselle kirjoittamasta hittikappaleesta.* "vain cd-versiolla"


title: Anselm Kiefer

text: Anselm Kiefer on saksalainen taidemaalari ja kuvanveistäjä, joka tunnetaan monumentaalisista teoksistaan. Hänen aiheensa liittyvät yleensä historiaan, kirjallisuuteen ja filosofiaan. Hän liittää suurikokoisten teostensa paksuihin maalikerroksiin esimerkiksi sementtiä, hiekkaa, lyijyä, maata, tuhkaa tai vaikkapa kasveja. Hän tekee myös veistoksia ja installaatioita.


title: Anselm Kiefer

text: Anselm Kiefer syntyi 8. maaliskuuta 1945 Donaueschingenissä lounaisessa Saksassa. Kaupunki raunioitui pahoin sodanaikaisissa pommituksissa. Kiefer eli lapsuutensa ensimmäiset vuodet keskellä näitä raunioita. Tämän on sanottu vaikuttaneen taiteilijan tuotantoon koko hänen uransa ajan.


title: Anselm Kiefer

text: Anselm Kiefer opiskeli ensin oikeustiedettä 1960-luvun puolivälissä Freiburgin yliopistossa. 1960–1970-luvuilla hän suoritti taideopintoja Freiburgin taideteollisessa korkeakoulussa sekä Karlsruhen ja Düsseldorfin kuvataideakatemioissa. Hänen opettajinaan toimivat muun muassa Joseph Beyus ja Peter Dreher.


title: Anselm Kiefer

text: Uransa alkupuolella hän käsitteli Saksan ja erityisesti natsi-Saksan historiaa. Hän herätti kiivasta arvostelua valokuvateoksillaan, joissa hän poseerasi isänsä käyttämässä wehrmachtin univormussa historiallisten nähtävyyksien ääressä. Häntä syytettiin natsien ihailusta ymmärtämättä todellista viestiä: saksalaisten on kohdattava omat kipupisteensä. Hän halusi taiteessaan käsitellä saksalaisen kulttuurin suhdetta kolmannen valtakunnan syntyyn sekä osallistua näin poliittiseen ja eettisen keskusteluun.


title: Anselm Kiefer

text: 1980-luvulta lähtien Kiefer on ammentanut aiheensa yhä enemmän maailmanhistoriasta, filosofiasta ja kirjallisuudesta. Hän käyttää töissään myös monitasoisia viittauksia runouteen, uskontoihin, mystiikkaan ja alkemiaan.


title: Anselm Kiefer

text: 1988 Anselm Kiefer osti vanhan tiilitehtaan Höpfingenistä, Odenwaldista ja teki siitä ateljeensa. Vuodesta 1993 Kiefer on asunut Ranskassa. Aluksi hän asettui Etelä-Ranskaan, Barjaciin, jossa hänellä on vanhaan silkkikutomoon rakennettu ateljee. Kiefer on luonut 35 hehtaarin alueesta kokonaistaideteoksen, joka sisältää monumentaalitaidetta ja installaatioita.


title: Anselm Kiefer

text: Vuodesta 2007 Kiefer on työskennellyt Pariisin lähellä Croissy-Beaubourgissa sijaitsevassa ateljeessaan. Kyseessä on jälleen vanha, 36 000 neliömetrin kokoinen halli, joka on täynnä hänen valmiita ja keskeneräisiä töitään.


title: Anselm Kiefer

text: Hän on saanut ansioistaan Wolfin palkinnon vuonna 1990 ja Praemium Imperialen 1999.


title: Anselm Kiefer

text: Kieferillä on ollut näyttelyitä eri puolilla maailmaa. Suomessa hänen ensimmäinen näyttelynsä nähtiin Serlachius-museo Göstassa Mäntässä talvella 2015–2016.


title: Paul Celan

text: Paul Celan (alk. "Paul Antschel" 23. marraskuuta 1920 – huhtikuu 1970) oli saksankielinen runoilija. Hän syntyi juutalaisperheeseen Bukovinan Cernăuţissa Romaniassa (nyk. Tšernivtsi, Ukraina, saks. Czernowitz). Toisen maailmansodan aikana hänen äitinsä ammuttiin ja isänsä kuoli pilkkukuumeeseen vankileirillä. Celan itse joutui romanialaisille työleireille vuoteen 1944 asti. Celan on merkittävimpiä toisen maailmansodan jälkeisiä saksankielisiä runoilijoita.


title: Paul Celan

text: Sodan jälkeen Celan muutti Unkarin ja Itävallan kautta Ranskaan ja sai maan kansalaisuuden 1955. Hän teki merkittävän uran saksankielisenä runoilijana ja kääntäjänä eri kielistä. Celanin soinnikkaan melodinen runous muuttui vanhemmiten yhä vaikeaselkoisemmaksi, vaikka se toisaalta selvästi heijasti hänen elämänvaiheitaan. Hän uskoi, että hyvä runous pyrkii hiljaiseen kielenkäyttöön, mikä myöhemmin johti hänet epäilemään kielen mahdollisuuksia ilmaisukeinona.


title: Paul Celan

text: Celan joutui runoilija Yves Gollin plagiaattisyytöksien kohteeksi, mikä nuoruudesta lähtöisin olleiden juutalaisuuteen liittyvien traumojen ohella sai hänet eristäytymään ja masentumaan, ja hän hukuttautui 49-vuotiaana Seineen.